
Ad Penninarum alpium radices Salassi 
sunt , quorum regio saltibus , montibus 
intersepta, et ipsa locorum varietate pul- 
cherrima , a septemtrionibus ad meridiem 
protenditur. Totius regionis caput Epo- 
redia urbs est , Romanorum colonia , fero- 
cissimorum olim populorum quasi cervi- 
cibus imposita ; nec inde procul Masiuia 

gens a Valpcrgiis profecta, antiquitus con- 
sedit, ac magnam subinde amplitudinem 
consecuta , plurima circum loca in ditione 
liabuit , donec attritis iam fere ubique re- 
gulorum opibus, in alienum ius concessit. 
A Petro Masinio , qui primus stirpis suae 
Allobrogum ducibus paruit, ad Amedcum 
Thomae Calusii patrem , quadringenti fe% 
me anni numerantur. Is Aemiliam Doriam 
lectissimam virginem, in matrimonium 
duxit, genere in Liguribus illustri ob vir- 
tutem praesertim Andrcae illiusAuriae Ge- 
nucnsis, qui fortiter vindicata ab hostibus 
patria , cum omnia iam pro arbitratu in 
republica posset, legum imperium quam 
dominatum maluit. Aemiliae nobilitas Ma- 
siniis decori , fecunditas gratulationi fuit ; 
virili autem soboli aetate uti honoribus 
anteivit Franciscus Maria , qui , obitis per 
Europam legationibus et renovato familiae 

nomine, domesticum otium sic egit, ut 
in splendida nec inerti senectute nihil ei 
deesse ad summam dignitatem videretur. 

Vltimus fratrum Thomas , cui ab op- 
pido in Salassis posito , Calusio cognomen 
fuit, natus est Taurini anno superioris se- 
culi septimo et tricesimo. Tenui admo- 
dum valetudine a principio usus dicitur , 
quam anxia mater gremio fovit studiosis- 
sime. Yt primum convaluit , bona spe in 
posterum praeluxit : erat enim in puero 
et experrecta indoles et insignis quaedam 
ingenii celeritas ; quod autem in viro ani- 
madversum est, non tam dulcedine laudis 
quam ipsa discendi voluptate ad literas 
ducebatur. Latinam linguam cito arripuit; 
maturius etiam quam ceteri poesi animum 
adiecit , et Virgiliani carminis suavitate 
captus est. Cum in eo versando plurimum 
esset , romano nitori facile assuevit , ac 

multa puer coepit investigare , quae docte 
postea explicata libris mandavit. 

Vix dum adolescens ad Melitensium c- 
quitum stipendia missus est, quod militiae 
«renus iam tum a nobilitate vehementer 

O 

expetitum , quum bellum terra marique 
adversus barbaros gereretur, longe hone- 
stissimum habebatur. Ibi propter aetatis 
florem ad ministerium magistri equitum 
delectus est , qui regio more cultuque vi- 
vebat ; sed hortante patre , ne se aulicis 
deliciis corrumpendum daret , vel potius 
impellente natura , ad studia rediit , ur- 
bemque nactus ad id maxime opportunam, 
reccntiorum linguis se erudivit. Erat enim 
Melita mortalium concursu in primis fre- 
quens , ut discolor illa vultuum varietas, 
ac dissonae praetereuntium voces haud 
parum iucunditatis haberent ; ipsa vero 
popularis dialcctus , et nautarum cantus 

arabicis originibus adspersus , paulo cu- 
riosiores aures adverteret. In eo totus erat 
Calusius , quum repente alio conversus 
est. Percusserat quippe animum quod de 
Chi abrera, summo poeta, memoriae pro- 
ditum invenerat , si qua pulchrior for- 
ma ad eius oculos accideret , aut aliquid 
commode dictum audiret , exclamare so- 
litum fuisse , id graccum esse ; quo per- 
lecto , multa secum reputans de illa ve- 
nustate Graecorum propria , omnino sta- 
tuit eorum sermonem addiscere. Nec id 
solum ; sed qui iuvenum mos est, ut alia 
ex aliis cupiant, iam et Vlyxeam Ithacam 
et Athenas et Cycladas lustrare cursibus 
voluisset , de quibus nonnulla percontando 
acceperat , quae dormienti somnum excu- 
terent. Ilaec de se narrans Calusius , nihil 
propius aiebat abfuisse, quam ut conscen- 
sa clam navi , exoptatas terras appeteret. 

Quod dc aliis legimus , ct credibile fit in 
ea aetate , quae ad pulchri speciem prae- 
sertim accenditur. Quod si agrestiores pla- 
gas aeternis frigoribus obsitas, ob id solum 
quod nemo inviserit, tamen adeundas pu- 
tamus, quid tandem de ea regione dicen- 
dum , ubi sub mitissimo coelo non urbs, 
non ager, non solitudo sit, quin a prae- 
claro aliquo facinore , aut a vetustissimis 
poetarum narrationibus famam acceperit? 
Quantus ubique vel in media barbaria an- 
tiquitatis color! qui locorum et monumen- 
torum adspectus ! Talia cogitanti Calusio 
cccc nuntius affertur , hospitem domo 
Chium , Melitam venisse , qui graecam il- 
lam sitim extingueret. Ad quem ipse sta- 
tim adivit , et capillatum senem prolixa 
barba deflexisque humeris intuens,Barlaa- 
mum Calabrum aut alterum illuni Thes- 
salonicensem sibi videre visus est , quos 

Petrarcam ct Boccaccium , duo illa Etru- 
riae lumina , studiose scimus audivisse. Sed 
iamdudum Graecorum natio sub herili 
dominatu avitas literas et artes cum me- 
moria libertatis amiserat. Yix apud se fuit 
Calusius, quum hominem adeo rudem de- 
prehendit, ut ex nescio quo Luciani libello 
nullum probabilem sensum exsculperet. 
Praeceptoris tarditas discipuli industriam 
exacuit , qui haud sibi defuit , sed omnibus 
copiis ad id praepropere comparatis , rem 
per se aggredi instituit. Anno igitur post 
grammaticam rationem exploratam habe- 
bat, graeca epigrammata ad amicos mit- 
tebat , Homerum interpretabatur. Ipse c- 
quidern adversaria in manus sumens, quae 
Melitae scripta reliquit, mirari non de- 
sino, qui potuerit id aetatis adolescens , 
nullo ferme librorum subsidio, res adeo 
a vulgari eruditione remotas , tam subti- 
liter tractare. 

Quamquam haud penitus se literis ab- 
diderat. Nam , quemadmodum aulicorum 
vita fert, et equo optime uti et arma tra- 
ctare didicerat; musicen vero et graphicen 
in puerili institutione ab Atheniensibus 
usurpatam , sic excoluerat , ut assa voce 
scienter caneret deque artificum operibus 
recte posset iudicarc. Multa insuper mu- 
nera ei erant obeunda, sive magistri equi- 
tum latus tegeret quoties in publicum pro- 
diret , sive illustriores advenas et regum 
oratores conveniret dcduceretque honoris 
causa. At ubi mare coepit obire, nihil re- 
liquum fecit, quo virtutem suam omnibus 
probaret. Tunc igitur ventorum naturam 
a peritis exquirere , litorum flexus et va- 
dosa loca explorare , piratarum myoparo- 
nes citatim sequi aut ex insidiis elicere; 
navium demum comitatibus omnia cir- 
cumspiciendo pracessc. Et quia nautica res 

astronomicis et mathematicis rationibus 
praecipue continetur , ipse vel stellarum 
situs e puppi servabat , vel formas descri- 
bendo in erudito pulvere se exercebat. Sic 
pro disciplinarum inter se necessitudine 
ingenium varie periclitabatur. Singularis 
autem corporis firmitas faciebat , ut plu- 
rimae contentioni mpltisque laboribus 
perferendis par esset. Quod in sene non- 
n unquam miratus sum , et ex cuiusdam 
sermonibus confirmari audivi , qui de ma- 
tre, grandaeva femina, sic narrabat: eam 
olim Calusio comite in Sardiniam trans- 
misisse ; cum autem coorta subito maris 
vi , allisa ad scopulum navis iam prope 
fluctibus mergex'etur , liunc unum in o- 
mnium discursu ac trepidatione inventum 
esse , qui operi defixus , ne periculum qui- 
dem videretur animadvertere. 

Per id tempus militaris gloriae cupido 

Calusium incesserat , lectis commentariis 
Mauritii Saxonis , cuius fama in magna 
eventuum varietate superiore seculo per- 
crcbuit. Eo autem magis huiusmodi lectio- 
ne delectabatur , quod vir fortissimus et 
in castrensi disciplina facile princeps, li- 
teras in contubernium adhibuisset , quas 
sibi adiumento fore sperabat , si militiam 
capesseret. Maximum in Germania bellum 
tunc gerebatur , ubi Fredericus Borussiae 
rex,, callidissimus aetatis suae imperator , 
omnia consilio , nihil fortunae tribuens , 
improvisis ac deviis itineribus et lacessitis 
magis quam consertis proeliis hostem fa- 
tigando , coniuratos in se reges eludebat. 
Quasi palaestra diutinum id bellum fuit , 
ubi clarissimi olim futuri duces rudimenta 
ponerent scientiae rei militaris, quam alter 
ille Epaminondas vel Philippus, novis ra- 
tionibus locupletaverat. Eo se conferre 

decreverat Calusius, fecissetque nisi ami- 
corum precibus coactus , in patriam re- 
diisset. Hi sedulo agebant , ut legatus tri- 
remi praeficeretur, quam Sardiniae reges 
in Oxibiorum portu habere consueverant. 
Id vero facile impetratum est, sed biennio 
postquam id munus obiverat , militiae va- 
cationem petiit. Procurabat rem militarem 
Boginus,vir gravissimae antiquitatis, acer- 
que alienae virtutis spectator , qui id aegre 
ferens, rem distulit, si hominem posset a 
consilio deducere. Sed cum frustra in eo 
fuisset, instante vehementius Calusio, no- 
luit se amplius interponere , eumque per 
literas exauctoratum cum summa honoris 
significatione dimisit. His literis acceptis 
Calusius, plerisque id factum mirantibus , 
quibusdam non obscure improbantibus, 
Neapolim proficisci maturavit. 

Sed res altius erat repetenda quam ut 

quispiam posset suspicari. Nam 'cum ex 
Melita insula crebro ad eam urbem venti- 
taret , quo tempore bellicae laudis studio 
magis ferebatur , consuetudinis causam 
cum Vincentio Vngaro habuerat, ex ea sa- 
cerdotum familia, quam Philippus Nerius 
Florentinus , sanctissimae vitae auctor , 
olim duxerat Romae. Is ut Calusium vidit, 
adamavit, ac pluries pertentatum ut in suas 
partes pertraheret, ad extremum serio se- 
duxit , habuitque cum eo sermonem eius 
persimilem , quem de philosophorum vita 
et ratione Samius Pythagoras ad Phliuntis 
tyrannum dicitur habuisse. Sapiens erat a 
natura Calusii animus nec valde pugnax, 
quique in ipso affectuum aestu se statim 
colligeret ; quapropter haud aegre potuit 
iuvenilem illum impetum confutare, acrio- 
res gloriae morsus leniendo , eosque lau- 
dando , qui civilium iactationum defessi , 

a publicis rebus abstineant, atque in tutis- 
simum quietis portum se recipiant. Quae 
cum graviter et copiose dixisset, Calusium 
manu prehendens « Quid ni , inquit , o 
optime, huc secesseris, ubi in puro sis, et 
divina ut immortalia , humana cures ut 
mortalia ? An liberalissimum otium asper- 
naberis tot praeclaris studiis nobilitatum, 
et cum tui iudicii in omnibus sis , hac una 
in re vulgi opinionibus te sines impelli ? 
An te agit honorum cupido? Atqui durum 
laborem ingrederis ; quae enim praestan- 
tissima praemia ab hominibus censentur, 
citius quisquam per fraudem quam per 
virtutem invenerit». Mirum quam penitus 
haec verba in Calusium descenderint, qui 
anceps fluctuansque diu inter oppositas 
sententias , non prius quievit quam ami- 
cum ciusque sodales adivit. 

Ipsius porro adventus iueundissimus 

eisdem fuit. Itaque hospitio comiter exce- 
perunt, nec multo post, iudiciocius digni- 
tatis facto , sacrorum participem et sacer- 
dotem esse iusserunt. Et primo quidem 
Iulii Selvaggii auditor fuit, hominis probe 
docti et diserti, cui in docendi munere suc- 
cessit ; deinde bibliothecae procurationem 
habuit. Tunc idem ferine ei contigit ac 
Leilmitio , qui adolescens , nullo studio- 
rum monitore, instructissimam librorum 
supellectilem nactus , tandiu in iis fertur 
delituisse , quoad omnes uno spiritu hau- 
riret ; quocirca cum plane admirabilem 
aiunt fuisse , qui ex tam properata le- 
ctione doctissimus philosophorum post 
Aristotelem exstiterit. Calusius igitur , qui 
saepe legendo noctem diei coniungeret , 
eundem paene eruditionis fructum con- 
secutus est, cum nullum tamen certum 
iter teneret, sed prae voluptate festinans, 

hos vel illos libros, prout se darent, arri- 
peret , evolveret , navigantium similis , qui 
in dissitas partes temere et pro vario ven- 
torum pulsu ferantur. Sed mirus erat Ca- 
lusius , tum naturali acumine , tum me- 
moria rerum et verborum , quam Lucullo 
et Hortensio distincte attribuit Tullius 
in Academicis. Proinde cum mente semel 
apprehensa haud facile dimitteret , et ob- 
scurum fallentemque rerum nexum acute 
pervideret, uberiore quam alii spe ad mul- 
tiplicis doctrinae laudem potuit eniti, i- 
demque in reconditis et levioribus artibus 
praestare. Nullum certe scriptorum genus 
praetermisit , non poetas , non historicos, 
non philosophos , egregium sibi fore arbi- 
tratus, si mathematicos quos vocabat Gali- 
leius, mundi characteres probe intellige- 
ret ; ope vero linguarum ad primaevam 
totius doctrinae quasi adumbrationem a- 

scenderet , unde omnes disciplinae veluti 
aquarum divortia , varia deinceps appel- 
latione fluxerunt. Nec deerant amici , qui- 
bus auctoribus ea in re uteretur. Inclytae 
enim tunc erant Neapolitanorum literae , 
recenti adhuc Vici ct Gravinae in illis re- 
gionibus fama. Florebat Calsabigius, scri- 
ptor acer et vehemens; vivebat Gallianius, 
vir summe dicax et in ipsa Gallia urbanita- 
te clarus, planioremque philosophiam diu 
exulantem iam revocaverat Antonius Ge- 
nuesius, maius sane nomen habiturus, si ut 
multa solerter vidit, sic etiam comptior in 
scribendo fuisset. Vigebant praeterea cum 
antiquiore mathesi Diophantis et Apollonii 
studia , nec pauci in urbe olim graeca, re- 
divivas Graecorum reliquias illustrabant, 
praeeunte Mazocchio, cui, editis iam Hc- 
racliensium tabulis, primae omnium con- 
sensu tribuebantur. Ilunc in vegeta sene- 

etute florentem invenerat Calusius , sed 
postmodum eo morbo affectum reliquit, 
in quem ex graecis Hermogenes, Orbibus 
Beneventanus et Corvinus Messala inter 
latinos inciderant; postremis vero tempo- 
ribus Cagnolius Veronensis , cuius casum 
eius municeps Hippolytus Pindemontius 
italicis versibus deflevit. Ille enim integro 

o 

corpore, memoriae sensum plane amise- 
rat, ut sua ipse scripta digito pertentans, 
ne intelligcre quidem posset, idque non 
sine magna animi aegritudine, quam in- 
terdum in se rediens , obortis lacrvmis 
testabatur. 

Octo annos commoratus ibi est Calu- 
sius , carus acceptusque sodalibus , quos 
summa vitae innocentia omnique pror- 
sus humanitate sibi devinxerat. Id autem 
praeclarum videbatur, quod vir militiam 
nuper secutus, nullum officii genus prae- 

3 


Digitiz^J by Google 



XVIII 


termittcret, quod in illo convictu usurpari 
consuesset. Itaque religiones populo accu- 
rate interpretabatur , et rem divinam fa- 
ciebat assidue; convivales vero quaestio- 
nes de vitiis et virtutibus a piis homini- 
bus poni solitas, sic peragebat, ut qui in- 
genium in ceteris non agnoscerent, hoc ta- 
men admirarentur. Magnum propterea sui 
desiderium fecit, quum proposito Regis edi- 
cto, ut peregrini ab urbe decederent, Nea- 
polim reliquit. Fuit haec discessio acerba 
amicis, Calusio gravis, qui Neapolitanam 
illam quietem vere alcyoneam solebat ap- 
pellare. Interea Romam se contulit, ibique 
principum virorum , ac praesertim Ste- 
phani Borgiae et Caroli Albanii consuetu- 
dine usus est , quorum domus pulcherri- 
mis artium monumentis referta , maxime- 
que hospitalis , eruditis sermonibus flore- 
bat Morcellii , Staii , Cunicliii , Flanginii 

Argonauticorum Apollonii interpretis, et 
aliorum, qui Calusium magnopere obser- 
vabant. In his molliter erat , quum con- 
docefactus per literas a fratre de proxima 
ipsius in Lusitaniam legatione, Taurinum 
venit , ut illi se viae comitem daret. 

Primo statim in Lusitaniam adventu 
subsecivam operam in Camotinsio impen- 
dit. Fuit in eo divinus quidam afflatus et 
furor, cum idem in acie cum Mauri tanis 
obstinatissime confligeret, idem e proelio» 
saucius scriberet, ex quo expressam virtu- 
tis suae effigiem et quasi favillam posteris 
reliquit. Celebrantur autem prae ceteris 
ipsius Lusiades, seu epicum carmen deVasci 
Gamae expeditione, qui primus post Poe- 
nos , si vera narrat Herodotus , superato 
australi Africae promontorio , ad Indos 
pervenit. Luculentae ibi sunt morum et 
regionum descriptiones, ac nescio an aliud 

poi ; nia acceptius popularibus sit: lioc pueri 
ediscunt, hoc senes in ore habent, nec mi- 
nus Cainoensii sui lectione commoventur, 
quam Graeci olim Iliade , aut Syracusani 
Euripideis versibus, quos primum a cap- 
tivis Atheniensibus post Niciae calamita- 
tem audierunt. Tantam vim habet magna- 
nima illa poesis et, dcssuctis iam animis, 
multo etiam admirabilior priscorum faci- 
norum recordatio! Et eo quidem tenebatur 
Calusius , sed postea in lusitanis et hispa- 
nis poetis legendis nescio quo tumore sub- 
oflensus , ad britannos se convertit, in 
eisque tantos habuit progressus, ut rario- 
res tragicorum dictiones totidem italieis 
verbis nullo negotio redderet. His tan- 
quam excursibus animum relaxabat ; nam 
uti scribit in epistola ad Cieram Olisipo- 
nensem astronomum, Newtonianae tunc 
philosophiae sc penitus tradiderat. 

Cintra locus est ad Oceanurti Olisiponem 
proxime , quo negant alium esse in tota 
Lusitania iucundiorem , vel propter puris- 
simam acris temperiem, vel propter ir- 
riguas valles, quas pleniore alveo in mare 
decurrens Tamis flumen interluit. Sunt 

D 

ibi magnae arborum proceritates et vire- 
scentes circum montes in scenam positi ; 
in silvae autem recessu, non sine quadam 
religione modicas Ioannis Castrii aedes in- 
visunt, qui Indicis bellis gestis, non minus 
abstinens in flagitiosa provincia , quam 
strenuus manu habitus est. Eo se cupide 
conferunt beatiores , sparsique per villas, 
quas nitidissimas habent, conviviis et ve- 
nationibus aestatem traducunt. Illuc etiam 
rusticatum ivit Calusius , et illectus loci 
amoenitate , latinos hexametros compo- 
suit , in quibus ludit de amore anima 
mundi , aliaque habet a Platonicis sumta , 

atque ad Virgilianum numerum expressa. 
Hoc carmen aliud consecutum est, quo 
Carolum III in summo populorum moe- 
rore nuper demortuum laudavit. Expoli- 
tissimi lii versus sunt , nec longe absunt a 
iuvenili facultate , quam Neapoli ostende- 
rat , ubi Mergellinae scopulum identidem, 
puto , adspiciens , ad aemulandam Sanna- 
zarii famam excitabatur; sed Ovidium po- 
stea aspernatus , Propertium nimis ada- 
mavit , ex quo doctior , at minus suavis 
visus est. Intentior enim cura obfuit scri- 
benti, in poesi praesertim, quae sibi amat 
relinqui , et artem quidem , sed latenter 
atque e longinquo comitem desiderat. 

Memorabilis haec peregrinatio Calusii 
fuit ob initam tunc primum cum Yictorio 
Alferio amicitiam. Olisiponem hic venerat 
equos et amores cogitans , ac Britanniam 
brevi navigaturus ; nam varius et multi- 

plex nulla in re adhuc acquieverat. Forte 
contigit , ut primariam urbis matronam 
ambo salutatum adirent, ibique in multo 
sermone Calusius a circumstantibus roga- 
retur ut nonnulla carptim e nostris poetis 
legeret. Tunc Guidium casu oblatum coe- 
pit recitare, delecta ode ea quae ad Fortu- 
nam inscribitur, quum Alferius non idem 
amplius esse , sed modo attonitus percul- 
susque videri , modo subsilire atque in- 
terruptas voces emittere; postremo signi- 
ficantibus prae admiratione inter se omni- 
bus , divinum id esse clamitans , ubertim 
flere. Tunc enim veropoeseos vim primum 
sensit vir egregius, quo intellecto, Calu- 
sius , iguotus ignotum amplexus, et fortes 
illos ardentesque oculos intuens « Certum, 
inquit, omen agnosce : hanc flammam se- 
quere : et tu aliquando in numerum poe- 
tarum venies , meamque de te vaticina- 

tionem posteri accipient ». Sic ille popu- 
larem suum, magnum futurum, iu laudis 
curriculum impulit , quemadmodum He- 
rodotus in maximo Athenarum conventu 
Thucydidem adolescentem exemplo suo 
dicitur impulisse. Inde nobilis illa exstitit 
necessitudo , quam uterque coluit sanctis- 
sime , et Alferius , parta iam nominis im- 
mortalitate, scriptis commendavit. 

Sed quoniam tunc temporis Calusius , 
relicta Lusitania , in urbem rediit , unde 
tandiu abfuerat, locus me monet, ut pauca 
quaedam de nostrorum studiis attingam. 
Erat is annus superioris seculi tertius su- 
pra septuagesimum , qua tempestate li- 
terae apud nos impensius excoli coeptae 
sunt. Nam ut antea parum colerentur fa- 
ciebat regionis conditio , quae diu a fini- 
timis vastata , eo tandem calamitatis de- 
venerat, ut a Fcrrantc Gonzaga , italo lio- 

mine, diripienda militibus daretur, credo, 
ne quid usquam intestinis Italorum odiis 
deesset. Cum igitur mansuetiores Musae 
in pleraque Europa certum ac stabile do- 
micilium haberent , inter italicas vero, ci- 
vitates Florentia uti Athenae aut Coryn- 
tlius in Graecia eluceret, de nostris sile- 
batur, qui propulsandis belli periculis in- 
tenti , nec alius gloriae cupidi , ubi pax 
evenerat , urbanam disciplinam cum te- 
nuitate cultus domi tuebantur. Eo accede- 
bat externarum rerum contemtio , quam 
asperitas temporum alit , felicitas minuit ; 
sed multo magis patrii sermonis egestas , 
italici etgallici perinde dissimilis, cum ta- 
men qui scriberent , alterutro uterentur. 
Atque inde factum existimo , ut liberalia 
studia per Emmanuelem Filibertum sero 
inducta, cito defloruerint, cum praesertim 
agrorum sterilitates, et sub muliebri tutela 

interna regni dissidia publicani rem mi- 
sere labefactarent. Nemini propterea mi- 
rum videbitur, si secunda literarum initia a 
Victorio Amedeo II,earum<jue incrementa 
a memoria patrum repetimus. Tunc enim 
ingeniorum foetum edidimus, et Iosephus 
Salutius, Cigna , Lagrangius , Allionius, in 
mathesi et rerum naturalium scientia plane 
singulares , de inventorum praestantia et 
nobilitate cum aequalium doctissimis con- 
tendere ausi sunt. Tunc etiam castior fluxit 
nostrorum oratio; infra tamen substitit 
eloquentia, sive illa summam gentis expo- 
litionem requirat, sive omnino praeposte- 
ra tunc esset imitandi ratio. Mirum quan- 
tum hic scrupulus mature scribentibus 
iniectus, ne quid in verbis offenderent , 
eorum impetum retardaverit , quos adeo 
satis puros dixeris , sed parum solutos et 
depictos quodammodo. Primus Dcnina 

doctrinae suae alumnos a verborum an- 
gustiis in medias res deduxit ; primus hi- 
storiam uberius audentiusque tractavit. 
Ejusdem aetatis fuit Iosephus Barettius , 
acerbus castigator scriptorum aevi sui , 
in quo nativus quidam ac paene Cellinia- 
nus facetiarum lepos apparuit, cui maxi- 
me studebat. Hos subsecutus est Hiero- 
nymus Rosascus, veterum non tam co- 
piae quam gracilitatis sectator ; cui adeo 
defuit facilitas. Multos praeterea comme- 
morare possem in exculta latinitate diser- 
tos , quibus tamen si minus perpetuo di- 
ctionum delectu , at subitaria facultate 
anteivit Paciaudius. Graeca et hebraica 
invexerat Pasinius , sed ea leviter et sine 
critica subtilitate tractabantur, qua postea 
e nostratibus enituit Bernardus Derossius. 

Ita se habebant in Subalpinis literac , 
quum Calusius domum reversus est. Age- 

bat tunc annum sextum et tricesimum , 
ac praeter infinitam rerum et hominum 
notitiam multis peregrinationibus quaesi- 
tam , veterum lectione ut qui maxime se 
excoluerat, principes orientis linguas pro- 
prio Marte didicerat ; in mathesi vero id 
erat consecutus , ut non solum alienis in- 
ventis pulcherrime uti, sed ipse complura 
ex intima scientia posset expromere. Nemo 
fere tunc erat in urbe , quin aliquid prae- 
clarum de Calusio audivisset , et omnes 
qui de ingeniis poterant iudicare, mirifica 
eius visendi noscendique cupiditate fla- 
grabant. Et quantam sui exspectationem 
fecisset , vel illud ostendit , quod in ipso 
ferine adventu, in doctorum coetum ad- 
lectus est, qui in Salutianis aedibus ha- 
beri coeptus , postmodum sub Taurinensis 
Academiae nomine tota Europa innotuit. 
Gravissimum id erat iudicium , quod in- 

credibili industria diligentiaque compro- 
bavit ; sed cum scribae munus ei esset de- 
latum , id postea in vita occupatissima , 
Prospero Balbo, adolescenti summo loco 
nato et iam tum multarum artium , soda- 
lium voluntate demandandum curavit. 

Tunc divinum regis Salomonis poema 
de Amoribus , quod omnium praestantis- 
simum nuncupant Hebraei, italicis modis 
aptare instituit. Difficilis admodum huius 
libri interpretatio videbatur, tum propter 
amatoriam carminis naturam , cuius ver- 
nacula pulchritudo vix queat in alium ser- 
monem transferri , tum propter univer- 
sum dicendi genus asiatici omnino coloris 
et spiritus. Requirebatur propterea inter- 
pres scitus in primis et elegans , qui ve- 
nustatem venustate , lumina luminibus 
compensaret; audaciores autem verborum 
figuras nec prorsus exstingueret , nec pa- 

rum verecunde expi’imeret. Is porro erat 
Calusius , qui vel fastidiosis hac iu re pos- 
set satisfacere , maiorem etiam a doctis 
gratiam inire , si perpetuam et adsfcrictam, 
non poeticam versionem rogatu sororis 
fuisset aggressus. Id enim in causa fuit , 
cur homo brevitatis studiosissimus , nu- 
dulum et sine commentatione libellum e- 
mitteret , paucula monuisse contentus in 
epistola ad Alferium , ubi tamen selectiora 
quaedam scitu digna passim invenias. 

Et primo quidem, cum in liebraici ope- 
ris contextu alterni versus occurrant cum 
puellarum choro , qui ad graecum morem 
rei agendae interest, nec unquam a scena 
discedit, id quaei’it, an legitima, uti aiunt, 
haec actio sit, per varios casus a principio 
ad finem usque deducta ; deinde an Salo- 
monis nuptiae per septenos convivii dies 
peragantur , quod Bossueto , summo viro, 

olim placuerat. Sed ab eo dissentit Calu- 
sius , ac ponit vix aliquid certi in tanta 
antiquitate posse constitui : non easdem 
ubique personas videri : non unum et con- 
tinuatum poema , sed ex multis amatoriis 
conflatum , quae nimirum , quod fatiloqua 
essent ac Numinis plena, auctor simul col- 
legerit, et amores inscripserit. Quid vero, 
inquit, si qui rex dicitur, non ipse Salomo 
sit , sed quem unice sibi dilectum Salomi- 
tis sic blandius compellet, aut thaliarchus 
Graecorum , quem in epulari accubitione 
creatum , convivii dictatorem et regem 
Romani vocabant? Quae quum scriberet, 
nescio an prae oculis haberet eruditas I)a- 
vidis Michaelis ad Lowthum adnotationes, 
cuius quaedam non omittenda sententia 
est. Negat quippe Salomonis carmen epi- 
thalamium dici posse , quo videlicet , ut 
ipse putat , non iam nuptiae , sed hisce 

iam peractis, castissimi duorum coniugum 
amores celebrentur. Nam si amatorias 
velitationes ante nuptias cogitamus, quid, 
inquit, alienius ab orientalium moribus, 
apud quos tanta coniugii sanctitas sit , ut 
nisi post primos amplexus novam nuptam 
arcano alloqui , aut detracto flammeo , 
coram adspicere marito sit nefas ? Rursus 
si de lecto geniali hic sermo est , cur nu- 
ptialium rituum ne levissima quidem men- 
tio iniicitur? Quis demum sibi persuadeat , 
instructo iam appara toque convivio, spon- 
sum rus abire , novamque nuptam relin- 
quere? Nec vero in Oriente ut apud nos, 
domestica consuetudine amorem exstin- 
gui , sed in uxoria illa multitudine atque 
aemulatione , si duo coniuges se invicem 
ament, id multo ardentius facere quam 
nos , et minus liberam se remotis arbitris 
conveniendi potestatem habere. Inde illos 

poematis nodos, et nocturnos errores et 
susurros et metus et gaudia, quae divinus 
scriptor venustissime depingit. 

Ceterum , ut his omissis , ad Calusium 
et ipsius versionem redeam , excultissima 
ea est , multisque veneribus distincta. Sed 
expressior quam dulcior esse maluit, cum- 
que suavitati serviret , nimis profluens 
et canorum studiose devitavit. Itaque a 
Metastasii imitatione abstinuit, ne, quod 
in Matteio fuerat notatum, nitidi, at im- 
belles numeri virilem hebraicae poeseos 
pulchritudinem corrumperent.Quam vero 
acutum interpretem se praebuerit, com- 
plures loci ad eam diem controversi, atque 
ab eo feliciter explicati et redditi, abun- 
de declarant. Id certe confirmare non du- 
bitaverim , per eum potissimum factum 
esse, utTbeocritcum hoc Salomonis opus, 
quo haud aliud praestantius Arabes habent 

aut Persae , maiore cum voluptate et sine 
offensione a nostris legeretur. 

Neque id mirum in Calusio videbitur, 
qui eximiae cuiusdam diligentiae in omni- 
bus esset , harum vero literarum elegan- 
tiam in Alberti Schultensii libris uberrime 
hausisset Fuit haec praeclara viri laus , o- 
mnium linguarum, quae circa Euphratem 
in ore populorum vigent, studium sic con- 
i unxisse, ut in tanta elementorum diver- 
sitate , non modo cognationem iam post 
Maimonidem a doctioribus animadver- 
sam, sed plane sororiam carum similitudi- 
nem ostenderet. Id autem praecipue as- 
secutus est hebraicam ad arabicos fontes 
revocando , unde innumerae voces in an- 
tiquissimum lobi librum influxerant, qua- 
rum usus et origo in duabus aramaeis 
frustra quaerebatur. Qui norunt quam 
admirabilis exinde cursus harum litcra- 

rum fuerit, i idem non minus Schultensio 
quam Tiberio Hemsterliusio tribuent , qui 
per id tempus et in eadem urbe tutissi- 
mum necdum expeditum iter, graecis stu- 
diis munivit. Par certe in utroque ingenium 
fuit ; par in utraque schola summorum 
virorum proventus, quorum opera factum 
est, ut philologia, quae, reviviscentibus 
bonis artibus , universae eruditioni facem 
praetulerat , eosdem , quos ceterae disci- 
plinae , ascensus haberet. 

Et quantum ex eorum lectione profe- 
cisset Calu sius, ex ipsius libro apparet de 
hebraica divini nominis pronunciationc. 
Quaestionem ibi instituit , quae partim 
grammatica est, partim historica. Nam 
cum Hebraeorum scriptio duplici constet 
notatione, et Uteris, quas omnes in con- 
sonantium censu habent , et punctis, quae 
vocalium vice fungantur , id iampridem 

ab eruditis fuerat quaesitum, cur divinum 
nomen ad neutram legeretur ; ex quo no- 
bilis oritur controversia de germana ip- 
sius pronunciandi ratione. Rei causam re- 
petunt a gentis religione , quae perinde 
ac vetus Aegyptia, id summopere caveret, 
ne arcana vox in vulgus proderetur, unde 
factum existimant , ut quo tempore se- 
rior liaec scriptura apud Hebraeos obti- 
nuit, aut eandem iam homines nescirent, 
aut plane non auderent libris consignare. 
Quaerit igitur Calusius, quaenam esse po- 
tuerit, et quando id non satis colligitur 
ex Hebraeorum commentariis, argumentis 
ab interiore sermone petitis, rem definien- 
dam putat. In eo autem differt a pleris- 
que grammaticis, quod ex duabus vocibus 
Adonai et Iehova , quarum altera ab He- 
braeis in legendo pronuntiatur , altera 
scribitur , priorem illam , quam graeca 

versio Alexandrinorum videtur innuere , 
utpotc veriorem , longe praefert posteriori. 
Quocirca nihil tam abditum aut ingenio- 
sum esse potest , quin dilucide enuclea- 
tcque ab eo disseratur , sive ut suam ad- 
struat sententiam , sive ut Iacobi Scliul- 
tensii , Danzii et Matthiae Gesneri contra- 
rias opiniones refellat , qui in hac ipsa 
investigatione diversi admodum abierant. 

Disputationem huius affinem libro prae- 
posuit , in qua Vinsobrium , Masclefum , 
Sliarpium aliosque redarguit, qui sacrum 
Hebraeorum codicem , posthabita puncto- 
rum norma, ad Europaeam rationem, vel 
potius ad suam quandam praeceptionem 
legendum censent. Huiusmodi sententiam 
hominum levitati attribuit , qui ea , quae 
semel in patrio sermone imbiberint , ad 
alios transferant ; id etiam temere sibi 
persuadeant articulatam vocem in mini- 


Digitized by Google 


XXXVIII 


mas partes ita posse resolvi , ut singula 
dictionum elementa totidem scripturae 
characteribus sine ulla ambiguitate res- 
pondeant. Inde exorsus , demonstrat nul- 
lum scribendi artificium tam usquequa- 
que perfectum inveniri , quin propter anci- 
pitem literarum usum, aliquem dubitandi 
locum relinquat ; id autem multo magis 
de asiaticis linguis dici oportere, quae se- 
rius scribi coeptae , cx auditione potius 
quam ex libris discerentur. Yarias deinde 
orientalium literarum series considerat , 
nec ullas in bis vocales se ait invenire , sed 
adspirationes tantummodo, baud eodem 
semper oris hiatu proferendas , quae iner- 
tes et incertae manerent , nisi punctorum 
lumen accederet. Id porro praestitisse do- 
cet Masoretlias , qui vel incolumi adhuc 
populo , vel deletis iam Hierosolymis , ve- 
riti, ne legendi vetus disciplina intercide- 

ret, interpunctionem excogitaverint , qua 
et vocales et musicam temporis mensuram 
ac modulationem exprimerent. Haec pri- 
mum j. pressius deinde rem agit , atque 
ostendit quam saepe et turpiter errent si 
qui subtilioris huius doctrinae expertes , 
ad hebraicorum voluminum interpretatio- 
nem se conferant. Qui igitur Calusium 
auctorem sequatur , is nihil ab usitata le- 
gendi ratione recedet , neque morosam 
Wasmutlii in accentibus diligentiam, aut 
Iudaeorum magistros omittet , quorum 
Stoica in verbis sedulitas nimia et super- 
stitiosa videri possit , at satis habeat acu- 
minis. 

Infinitus essem, si vellem singula per- 
sequi ; tanta ibi se offert rerum et obser- 
vationum copia. Et de punctis quidem do- 
ctissime iam egerat Ioannes Buxtorfius in 
Tiberiadc , sed magnum inter utrumque 

discrimen apparet. Ille enim antiquitatis 
testimonia congesserat , hic rationibus pu- 
gnat ; ille Masoretliici artificii historiam 
tradiderat , hic totius Orientalium scrip- 
tionis causas declarat , eiusque necessita- 
tem evincit. Adde iam argumentationis 
subsidia a priscis literis tot populorum 
quaesita, adde solertem Europaearum lin- 
guarum tractationem , eamque demum 
stili peritiam , qua difficillima quaeque 
dictu optimis verbis explicaret. Atque id 
proprium Calusii fuit, in pervulgato argu- 
mento ita potuisse versari , ut suus omni- 
no videretur. Quod cum alia eius opera 
ostendunt, tum vero eruditae lucubratiun- 
culae, quas vcluti per saturam huic libro 
adiccit. Omnium instar sit ipsius excursus 
in antiquam Gnosticorum formulam ab 
Ircnaco allatam. Verba bcbraica sunt, sed 
graccis characteribus exarata ad cum plane 

modum, quo punici illi senarii in Plauti 
Poenulo leguntur latine. Qua sane in re 
nemo ignorat quantum difficultatis eva- 
nescentis unius literae iactura aut permu- 
tatio, possit afferre. Sed mira coniiciendi 
felicitate hic usus est Calusius. Nam Chal- 
daicae dialecti vestigia in hebraicis verbis 
odoratus, adeo connnodain sententiam eli- 
cuit, ut non iam multp labore quaesivisse, 
sed pruna statim suspicione invenisse , 
putandum sit. 

HuncCalusii librum evulgavit Bodonius 
Salutiensis , Roscius artis suae lon<re vc- 
uustissimus , in cuius gratiam latinam 
praefatiunculam ad graeca Longi Pasto- 
ralia , Bernardo Derossio a nonnullis falso 
attributam , paulo ante conscripserat. Pla- 
cuerat Bodonio graecam Villoisonii editio- 
nem , quae, nondum reperto florentino 
fragmento , absolutissima habebatur, omni 

librario cultu 'expolitam repetere , prae- 
misso Paciaudii de eroticis antiquorum 
libris commentario. Huiusmodi opportu- 
nitatem nactus Calusiils , de Sandebari vel 
Sendabadi parabola, deque Aiz//7a et Dimna 
egit diligenter, qui duo orientales libri per 
Aesopicas ambages , uti servientis populi 
mos est , multa continent sapientum pru- 
denter dicta et acute responsa. Vberri- 
mam utrumque opus imitatoribus mate- 
riam praebuerat. Vt enim e Sandebare 
turcicum commentum de quadraginta Sa- 
trapis , et graecus Syntipas , quem nu- 
per ex Andreopuli ms. edidit Boissonadus 
v. cl. , antiquitus manaverant , sic etiam 
italica narratio de Erasto Diocletiani filio, 
qui importunissimum Aphrodisiae nover- 
cae amorem aspernatus , et in magnum 
adeo vitae discrimen adductus , solerti 
septem philosophorum consilio e media 

morte eripitur ; e Kalila vero et Dimna 
fabulas sumserant , quas varie ornarent 
Angelus Firenzuola et Franciscus Donius; 
ille in animalium sermonibus , hic in sa- 
pientia a veteribus depromta. Et incredi- 
bile dictu est, quot subinde formas uter- 
que liber induerit. Nam ut Sandebarem 
omittam, Kalila et Dimna indice primum 
scriptus, mox in pelil vium , in arabicum, 
in liebraicum sermonem conversus, seculo 
demum XIII a Ioanne Capuano latinitate 
donatus, diversos colores pro diverso lin- 
guarum ingenio acceperat. Eo accedebant 
liispanicae, gallicae, italicae, germanicae 
interpretationes , ubi quisque vel stili os- 
tentandi vel fallendi lectoris causa, ali- 
quid novaverat, unde magna quaedam ob- 
scuritas de primaeva operis ratione debuit 
oriri. Et rem quidem tetigisse videtur Ca- 
lusius , sed multa etiam desiderabantur ; 

nondum enim c codicibus regiae Parisio- 
rum bibliothecae, arabicae vcrsionis histo- 
riam depromserat magnum illud Galliae 
decus , Silvester Sacyus , neque sanctiores 
Brachmanum litcrae satis erant comper- 
tae. At ubi scientius tractari coeptae sunt, 
Sanskriticum ipsum exemplar omnium an- 
tiquissimum , cuius tot quasi foetus exsti- 
terant, doctorum manibus evolvi potuit. 
Pantcha tantra, seu quina sacra volumina 
vernacule appellant , auctorem vero non 
iam Bidpaium, uti plerique putabant, sed 
Vichnou Sarma , de quo tamen recte quis- 
piam dubitet , utrum ipse fabellam exco- 
gitaverit, an ab alio vetustiore acceptam 
scripto mandaverit. 

Iucundior fortasse videbitur prima huius 
praefationis pars , quae in amatoriis et 
fabulosis Graecorum libris versatur. Per- 
tinent isti ad seriora tempora , ut etiam 

in laudatioribus senescentis populi vestigia 
identidem invenias. Nam eum devicta a 
Romanis regione, facta deessent ad nar-* 
randum illustria, homines ingeniosi et a 
natura diserti , ad hoc leve scriptionis ge- 
nus poesi finitimum se contulerunt, quod 
a Milesiorum otio, qui mollissimam Asiae 
urbem incolerent, vel potius ab Aristide 
Milesiacorum auctore, Milesiae dictae sunt. 
De his igitur iudicium profert Calusius , 
initio ab Iamblicho sumto, quem nonnulli 
narrationibus permoti , quas fabulae in- 
seruit suae , ad Marci Aurelii aetatem re- 
ferre non dubitant , ipse vero posteriorem 
facit Heliodoro. Quis , inquit , homini fi- 
dem adiungat , tot vana somnianti de mago 
illo Babilonio , in cuius ore et auctoritate 
tota historia ponitur ? Quis potius frau- 
dem non suspicetur in ipso scriptoris no- 
mine , qui cum multus fuisset in expli- 

candis Chaldaeorum mysteriis , ah illo 
Iamblicho Porphyrii et Anatolii discipulo, 
voluit appellari , cuius liber de theurgica 
Aegyptiorum doctrina cunctorum studiis 
ferebatur ? Solemne autem fuisse graecis 
fabularum scriptoribus et genus et perso- 
nam ementiri , iam ostensum est a Dor- 
villio ad Charitonem , nec alia fortasse 
causa fuit , cur tres Xenopbontes habere- 
mus, Ephesium, Cyprium, Antiochenum, 
^pii omnes atticae Musae nomen sumerent, 
cuius inaffectatam in scribendo simplici- 
tatem referre se profiterentur. Quod si , 
hisce iam omissis , Heliodorum legimus , 
vix quisquam erit tam ineptus ingeniorum 
aestimator , quin statim intelligat , non 
solum Iamblicho , sed et Libanio , Tlie- 
mistio,Iuliano, eum esse antiquiorem, et 
propter operis elegantiam unum omnium 
dignum fuisse , qui in amatoriis scriptio- 

nibus exemplo ceteris praeiret. Post He- 
liodorum, Longum a se editum eo prae- 
sertim nomine laudat Calusius , quod na- 
turam secutus quo tempore falsi colores 
essent in honore, ruris voluptates pul- 
cherrime verissimeque descripserit. 

Ita sentit Calusius de praecipuis Mile- 
siarum fabularum scriptoribus , in quo- 
rum censu omittit Parthenium Nicaeen- 
sem, Tiberio in deliciis habitum, et multo 
antiquiorem Clearchum Solensem , Aristo- 
telis auditorem , quem in istiusmodi ar- 
gumentis stilum aiunt exercuisse. Sed in 
deperditis auctoribus noluit singula per- 
sequi , ne ab Huetio et Paciaudio actum 
agere videretur. Est autem viri in primis 
eruditi, copiam in medio positam strictim 
et pro opportunitate attingere , singularia 
et minus pertractata subtilius declarare. 
Quod quidem tanto rerum ct verborum 

delectu praestitit Calusius , ut excultissi- 
mus ipsius sermo Bodouianae illi pumici 
et nitori aliquid etiam venustatis addere 
videatur. 

Sed iam antea eiusdem Bodonii opera 
usus fuerat in literaturae Coptieae rudi- 
mento sub Didyini Taurinensis nomine 
edendo. Percrebuerant haec studia vivo 
Calusio , unde maxima adiumenta ad ple- 
niorem antiquitatis notitiam quisque sibi 
pollicebatur. Yt enim post Persarum , Ma- 
cedonum, Romanorum expeditiones , tot- 
que demum barbararum gentium collu- 
viem , nondum exoletam Aegyptiorum 
stirpem in Coptis aiunt reviviscere , sic 
etiam veterem regionis linguam , quam 
ad graecae discrimen popularem appel- 
lant , quamque una cum aliis Cleopatram 
calluisse scimus ex Plutareho , multoque 
serius a romauis militibus in Gordiani III 

litulo adhibitam scribit Iulius Capitoliuus. 
Quamquam de cius natura parum con- 
stat; sunt enim qui vernaculum et purum, 
sunt qui alienae et graecae originis pu- 
tent , plane ut ante Cares et Iones a Psam- 
miticlio primum sedibus et agro donatos, 
dein ab Amasi in interiora regni deductos, 
nullus copticus sermo queat intelligi. Sed 
quaecumque olim fuerit ea de re docto- 
rum opinio , ipsa vetustissimorum monu- 
mentorum interpretatio a coplicis literis 
petita, dubitare iam amplius non sinit eas- 
dem sub Pharaonibus in Aegypto viguisse. 
Quod magni momenti est; illud vero pluris 
faciendum , quod seculo III et IV, florente 
Origene , et longe lateque per Africam pro- 
pagata Christianorum dogmatum sancti- 
tate, divini libri coptice verti coepti sunt. 
Hinc assiduus multorum labor in aegy- 
ptiis codicibus exquirendis, quorum spe- 

ci mina nobilis ille peregrinator , Petrus 
Valleus , una cum Samaritanis , omnium 
primus in Europam intulerat. Ac nemo 
ferme per ducentos annos a Salmasio et 
Rirehero, ad Calusium et Akerbladum, in 
orientalibus literis enituit , quin aliquid 
e copticis decerpserit. In his autem, etsi 
paulo superius primas tenuit Lacrozius,ex 
ciusque disciplina profectus Iablonskius , 
haud tamen acris illa Barthelemii vis mihi 
videtur omittenda. Is enim copticum ser- 
monem scalpro veluti enudare aggressus , 
ad intima e,ius principia , seu ad mono- 
syllabas , quas vocant , radices pervenit , 
quae temporum notis et pronominibus 
auctae, in maxime varias deinde voces eva- 
dunt. Qua quidem animadversione nihil 
potest esse uberius, utpote quae non so- 
lum aegyptiae linguae cum asiaticis iam 
antea cognitis, sed etiam cum sanskritica 

Indorum , commune quoddam vinculum 
ostendit. Quod si promiscuus sermo pro- 
miscuae populorum originis certissimus 
testis est , quanto veriorem , et Mosaicae 
adeo propiorem, historiam fore arbitrabi- 
mur, quum inter tam dissitarum gentium 
eloquia tanta elucescet affinitas , ut unius 
tanquam vetustissimae stirpis pullulantes 
undique propagines videantur ? 

Copticos characteres exhibere tantum- 
modo in animo habuerat Calusius, sed ab 
amicis rogatus , ut universam linguae ra- 
tionem, quod nemo Italorum ad eam diem 
praestiterat, explicare ne gravaretur, a 
priore operis adumbratione aliquantisper 
discessit. Scholzii grammaticam paulo ante 
a Woidio editam , ipse nondum viderat ; 
quare duas admodum Blumbergi et Tukii 
prae oculis habebat , quorum alteri pe- 
nitior linguae cognitio , alteri in opere 

mendis referto perspicuitas defuerat. Hisce 
praesidiis instructus , rudimento in duas 
partes tributo , primo egit de singularum 
litcrarum appellatione earum que cum ara- 
bicis comparatione, totius deinde sermo- 
nis elementa articulatim exposuit. Duas 
ibi dialectos, Mempliiticam et Saidieam , 
allatis utriusque exemplis distinguit; uam 
Basmuricam , vix dum Europaeis notam , 
omnino praetermisit. Mempliiticam porro 
Saidica vel Thebaica superioris Aegypti 
antiquiorem facit ; qua tamen in re Stc- 
phani Quatrcmerii v. cl. , reprehensionem 
non effugit , qui de lingua et literis Aegy- 
ptiorum opellam sane perelegantem Pa- 
risiis evulgavit anno huius seculi VIII. Sed 
duorum scriptorum dissensus a iudicio 
proficiscitur , quod quisque ferret de eo- 
ptico sermone. Cum enim Calusius ex 
adventitio Graecorum et nativo regionis 

permixtum et coagmentatum putet , quod 
eruditissimus Gallus negat, illum necessc 
est vetustatem sermonis iis in locis asrno- 
scerc , quae Graeci primum insederint ; 
hunc vero non item. Ceterum perbrevis 
haec lucubratio istiusmodi rerum aesti- 
matoribus adeo fuit accepta , ut Minga- 
rellius Bononiensis ex ea se maxime scri- 
pserit profecisse, quod suo testimonio ipse 
Akerbladus e Canopo in Galliam rediens , 
me audiente , confirmavit , quum Calusio 
diceret , eo se magistro et comite cunctam 
Aegyptum peragrasse. Vere propterea ab 
auctore in fine operis subiungitur , si quis 
exarata a se rudimenta sedulo legerit, nihil 
ei defu turum , quo Cop torum libros eum 
fructu possit evolvere. 

Pulchrum erat Calusio in tanta lingua- 
rum varietate versari; pulchrius vero tam 
reconditas doctrinas eum omni politiorum 

artium cultu coniungere. Platonem acce- 
pimus adhuc iuvenem haud illepidis ver- 
sibus lusisse , eiusquc creditur esse pul- 
cherrima dormientis Cupidinis apud A- 
thenaeum descriptio , quam cum legeret 
Guillelmus Iones , Socrati se aiebat sub- 
irasci, qui discipulum a Musis revocassct. 
Sed Atheniensis philosophus veritus , ne, 
si poeseos et eloquentiae laudem coniun- 
etim appeteret, minor in alterutra vide- 
retur , priorem valere iussit, quam contra 
Calusius sic adamavit , ut nulla ex alia re 
suaviorem hauriret voluptatem. Et iam 
lyrica bene multa in lucem emiserat, quum 
Masinum composuit, poemati nomine in- 
dito ab avito castello in Salassis vetustis- 
simo. Haud longe ab Eporedia urbe, monti 
leniter edito id castellum insidet , tanta 
locorum opportunitate, ut ex terrae labe 
divina quasi virgula enatum vetus aetas 

crediderit. Erat etiam quaedam pervagata 
opinio , Arduinum , liaud ignobilem prae- 
stigiatorem , ibi olim consenuisse , multa- 
que fortia facinora in illis terris edita fe- 
rebantur , quum Carolus Magnus, repu- 
diata Longobardorum regis filia, socerum 
eum exercitu oppugnatum venit. Inde illud 
carmen condere potuit , cuius poeticam 
italice tradidit Giraldius Cintliius Ferra- 
riensis. Prorsus varium et festivum id ge- 
nus scriptionis est , nec unam tantum- 
modo fabulam , sed plures admittit , tunc 
vero laudatur, quum a Plautina Davorum 
et Mysidum sermocinatione , ad Iliadis al- 
titudinem assurgit. Sunt ibi floridae lo- 
corum descriptiones , et mirifici heroum 
easus et amores et pugnae ; nec desunt 
immutatae corporum formae et Thessa- 
licae artes et lemures et fabulae , quales 
habent Turpinus aut Lucianus in vera lii- 

storia. Sed quo magis Itali illi antiquiores, 
Pulcius et Bernius , a vero discedunt , eo 
altius spectare videntur , eum homines 
periti et urbani , aliud scriberent , aliud 
innuerent , quasque populares opiniones 
aperte aggredi haud impune fuisset , sub 
ridentis specie niterentur convellere. Hu- 
iusmodi ludicrum poema , ut fratri grati- 
ficaretur, in Masino contexuit Calusius , 
quod plurimis fictionibus ornavit , atque 
in XIII libros divisit, quo facilius omnem 
poeticam vim posset expromere. 

Sed hoc scripturae genus, quod levis- 
simum , et lusibus redundans , summum 
stili leporem requirit. In eo autem sum- 
mopere laborant poetae , ut nativos lin- 
guae sales ac venustatem referant, eamque 
in primis dictionum copiam , qua in Or- 
iundo suo cxcclluit Ariostus. Et magnam 
tum in eo , tum in aliis antiquioribus 

operam posuerat Calusius , ut praeter Ma- 
siuum , alia ipsius italica poemata ad Iose- 
pliinam Lotharingiam , Ludovici principis 
Cariniani uxorem , Regis Caroli Alberti 
aviam , abunde ostendunt. Erat regii ge- 
neris femina sciti adeo cultus et eloquii , 
ut cum multa haberet egregia , dubium 
faceret , utrum ingenio magis , an forma 
praestaret. Ad eam propterea concursus 
fiebat hominum elegantiorum , quos ma- 
gnifice Taurini excipiebat, vel ruri in am- 
plissimis Raconisianis hortis , ubi , posito 
omni fastu , nihil ex urbe vellet nisi iocos 
et festivitatem. Yt primum de Calusio au- 
divit, quod literarum erat cupidissima , 
in aulam iussit arcessiri, cognitum vero sic 
probavit , ut neminem honoratiore apud 
eam loco fuisse, onmes intelligerent. Iu- 
cundissimum id Calusio fuit, cique cau- 
sam praebuit complura scribendi , atque , 

inter alia poematium de beatitate sapien- 
tis. Vere Socraticum id carmen est , si hoc 
nomine est appellanda aequabilis nec vul- 
tuosa illa sapientia , quam in Horatio lau- 
dabat Daniel Heinsius , quaeque medium 
tenet inter Epicuri mollitiem, et Epicteti 
indolentiam, graecum commentum, aut 
stupori finitimum aut superbiae. Cum liu- 
iusmodi ratione plane consentit stili ge- 
nus , qui modice elatus nec nimis tenuis , 
a Theognidis aliorumque gnomicorum ie- 
iunitate discedit. Commodum id absolve- 
rat Calusius , quum Iosephinae in Galliam 
Narbonensem profectio novam scriptionis 
materiam eidem suppeditavit. Nobilis in 
primis ea regio est , ubi ad meridiem an- 
tiquae Romanorum magnitudinis vestigia 
et reccntioris poeseos incunabula demon- 
strant ; ad boream vero , ultra Druen- 
tiam inter Carpentoractum, Avenionem et 

Aptam Iuliam , Clusa vallis protenditur. 
Limpidissimus ibi fons in lacum primo de- 
pressus, mox e nigricante specu magna 
vi exsiliens , per subterraneos meatus in 
Sorgam flumen erumpit. Et vallem et fon- 
tem, non minus quam Heliconem in Boeo- 
tiis, aut Pieriam Macedonum, hospites ex 
omnibus terris invisunt ob famam Franci- 
sci Petrarcae , cui nunc Avenionenses, ceu 
indigeti alicui Deo, columnam aureis literis 
inscriptam posuerunt. Locum tantae no- 
bilitatis delicatissima femina , per aspreta 
rupesque vix se pedibus sustentans, una 
cum fratre et sorore adire non dubitaverat; 
cuius peregrinationem eo metro celebravit 
Calusius , quod a Boccaccio in Theseide 
primum usurpatum , venustiorem postea 
formam a Politiani ingenio accepit. 

Quae tanquam voluptaria erant in ho- 
mine interioribus literis dedito. Duo enim 

ia Calusio reciprocabantur, amor pulclni 
et veri; hoc autem in mathesi potissimum 
quaerebat, quam per omnem vitam sum- 
mopere excoluisse iam supra innuimus. 
Nam calculo Melitae imbutus, sublimiori 
postea geometriae Neapoli et Olisipone 
incubuerat , conscriptis in Ncwtoni libros 
commentariis , quos e Lusitania per Gal- 
liam reversus, Dalamberto, summo viro , 
probaverat. Et mirifice erat ad haec studia 
comparatus , tum propter excellens iudi- 
cium , tum propter summam contentio- 
nem, qua doctam aliquam investigationem 
semel ingressus, quaesitis instabat. Acce- 
debat memoria et firma et multiplex ct 
colorata quodammodo , quae theorema- 
tum seriem ac diversas inter se rationes 
meditanti subiiceret. Hac naturae vi prae- 
ditus, iu ea disciplina facile praestitit, quae 
optima quaeque ingenia ad sui cognitio- 

nem allexit. Laetabatur Hemsterhusius se 
eo patre natum , a quo mathesin fuisset 
edoetus. Et recte; nam si, uti Platoni olim 
placuit, in plerisque sic versamur, ut qui 
in carccrc inclusi , non res , sed ludentes 
fugientesque rerum umbras ante se vident; 
quid demum de ea scientia existimabimus, 
quae certissimis usa demonstrationibus , 
obrussam in se habet veritatis? Id autem 
in mathesi praeclarum , quod a purissimis 
notionibus profecta , hanc deinde corpo- 
ratam mundi universitatem sic pervadit , 
ut nihil tam iners aut velox , nihil tam 
densum aut spirabile sit, quod ipsius sub- 
tilitatem effugiat. Inde ea tanta amplitu- 
do , quae terras, quae mare, quae coelum 
complectitur, nec minus mobilem ignis 
et aeris naturam, quam ratos praefinitos- 
que astrorum cursus numeris constrin- 
git. An vero mirabimur, si pulcherrima 

continet humanae mentis inventa, eo etiam 
praestantiora , quod nisi a doctissimis re- 
cte nequeant aestimari ? 

Sed ex quatuor matheseos aetatibus , 
quae ab eruditis numerantur, multo il- 
lustrior ea esse videtur , quae a reperta 
infiniti doctrina ad hanc diem effluxit ; 
quo nimirum tempore antiquos fines e- 
gressa , inusitatas vias potuit obire. Quod 
cum in aliis eiusdem partibus conspicitur, 
tum vero in analysi , uti vocant , quae 
paulo superiore memoria , a Dalamberto , 
Leonardo Eulero , et Lagrangio , ne sin- 
gulos nominem , iteratis tentaminibus ex- 
culta , atque ad physicas quaestiones feli- 
citer traducta, eos auctus cepit, quos vel 
ipsi Cartesio aut Leibnitio vix sperare li- 
cuisset. Et priorum quidem aequalis fue- 
rat Calusius , ut mirum non sit , si recen- 
tibus eorum investigationibus doctior in 

dies factus , provectae artis notam scriptis 
impresserit. Hinc illa in solvendis proble- 
matis dexteritas , et elegantia mathemati- 
corum propria , quae in celeri necdum 
animadverso principiorum .contactu prae- 
sertim elucet. Addebat vires studium in ve- 
teribus positum, quibus non minus quam 
Galileius aut Ncwtonus tribuebat. Eum 
enim perfectum fore mathematicum pu- 
tabat , qui sapiens Graecorum acumen et 
cautam in adstruendis theorematis dili- 
gentiam , cum expeditissimis recentiorum 
rationibus coniungeret. Nullus idcirco lo- 
cus ab eisdem fuerat pertractatus , quem 
non versaret assidue. Nec solum , si quae 
erant Archimedis aut Apollonii reliquiae, 
eas graece perlegerat , sed Serenum , Pap- 
pum, Eutocium, aliosque Alexandrinos 
enarratores , in quibus simul comparandis 
eximie curiosum se praebuit. 

Sed de mathematicis Calusii operibus 
immensa foret oratio , cum per quinqua- 
ginta et amplius annos , haud exiguum 
mortalis aevi spatium , totum fere scien- 
tiae ambitum exhauserit. Ex multis vero 
scriptionem iu primis seligam, qua diver- 
sas calculi rationes expendit, quem alii a 
differentiis , alii a fluxionibus appellant. 
De fundamentis ibi agit novae analyseos ; 
supererat quippe obscuritas quaedam et 
contentio inter viros doctos, cum pars 
Leibnitium , multi Newtonum sequeren- 
tur : nonnulli etiam utriusque principiis, 
uti paruin exploratis , non satis acquie- 
scerent. Ab his exorsus Calusius , univer- 
sam fluxionum doctrinam primo exponit, 
ut ostendat nihil ea verius esse , nihil evi- 
dentius ; mox ad Leibnitium progressus , 
docet quemadmodum , sublata quadam 
vocum ambiguitate , quae ex male intcl- 

lectis Cavalierii scriptis irrepserat , ipsius 
principia eodem plane redeant, quo New- 
toniana. Inde aditum sibi munit ad decla- 
randam matheseos naturam , cuius theore- 
matum evidentiam falso plerique ad me- 
thodum referunt. Si, inquit, tanta in me- 
thodo vis est, ut per se assensum pariat, 
cur ad alias disciplinas translata idem non 
efficit ? Cur tot in philosophia controver- 
siae multo ante Socratem agitari coeptae, 
atque a mathematicis plus semel retra- 
ctatae , ingenia recentiorum adhuc exer- 
cent ? An graecis Sophistis subtilitas defuit, 
aut solertia Platoni , qui per omnes argu- 
mentationis flexus easdem deduxit ? Cur 
igitur Tantaleus hic labor impositus mor- 
talibus est, ut innumerae quaestiones iam 
paene a superioribus exhaustae , quasi per 
manus traditae , in orbem iterum redeant ; 
aut cur de philosophorum placitis inter- 

dum dubitamus, dc mathematicorum pro- 
nuntiatis non item? Atqui si parumper at- 
tendimus , haud aliam discriminis causam 
reperiemus , quam ipsam notionum natu- 
ram utrinque prorsus distinctam. Illi enim 
res plerumque obscuras et infinitas con- 
siderant , hi maxime perspicuas et undi- 
que circumscriptas ; illi sua extrinsecus 
sumunt , hi cx intima intclligentia ideas 
hauriunt , in quibus versentur. Quid aliud 
elementa mathescos sunt , quam ideae o- 
mnium simplicissimae , quas mens ex se 
se gignit , generatas vero ita numeris ac 
lineis concludit, ut nemo de illis possit am- 
bigere? Hinc ipsius evidentia, et adeo ex- 
pressa mathematicorum lingua , quae nun- 
quam anceps, nec ullis mutationibus ob- 
noxia, rerum pictura disertissimum quem- 
que sermonem exsuperat. Fac enim ali- 
quem in geometricis haud omnino rudem, 

in eas figuras incidere , quas Chrysippus 
in IUiodio litore fertur invenisse ; an in 
mutis illis characteribus vel tantisper hae- 
rebit? Fac rursus eundem, ut est in Pla- 
tonis dialogis , Trasymacho et Gorgiae de 
pulchro et honesto cum Socrate concertan- 
tibus adesse; per quot verborum anfractus 
illi erit eundum, ut aliquid certi ex eorum 
disputationibus eliciat! Nec mirum, cum 
in philosophia res agantur extra mentis 
conceptus positae , nec rebus definitiones 
plane respondeant, quae contra in mathesi 
unum idemque sunt ; unde efficitur multa 
quidem philosophos posse invenire , neu- 
tiquam vero de perspicuitate cum ma- 
thematicis contendere. Haec autem tan- 
tum abest , ut methodo debeatur , ut geo- 
metricae veritates in vitiosis etiam de- 
monstrationibus eluceant ; at si quid vitii 
in notionibus sit , id nulla ratione queat 

emendari. Hisce insistit Calusius , ut geo- 
metras moneat , ne se abstrusioribus dis- 
quisitionibus permittant , neve aliena di- 
sciplinae admisceant. Suis enim principiis 
singulas artes constare , quae pura servan- 
da sunt , ut in maius provehantur. Quo- 
circa eas puncti , lineae et superficiei de- 
finitiones inculcat, quae ab omni corpo- 
rea consideratione remotae , nullum impe- 
ritis cavillandi locum relinquant. 

Haec parce admodum ex egregio opere 
excerpsi , ubi res tam apte inter se cohae- 
rent, ut earum nexum paene oculis cernas. 
Atque id recte quispiam cum Euleri intro- 
ductione ad penitiorem mathesin compa- 
raverit, quam saepissime videtur respexis- 
se, ut expositas ibi doctrinas passim con- 
firmaret. Sed cum alias vias quaereret, ad 
bipartitam illam idearum divisionem ultro 
devenit , quam cum Ranto nondum sibi 

cognito , communem habuit , ac postea 
iam senex uberius explicavit. Haec com- 
mentatio ipsius in Vranum animadversio- 
nes paululum praecessit. Recens tunc erat 
Herschclii inventum , et variae adhuc fe- 
rebantur de novo planeta sententiae , qui 
in illa patentium camporum magnitudine 
Chaldaeis invisus , Aegyptiis et Graecis 
ignoratus , immensos propemodum cursus 
ultra Saturni limites circa Solem obiret. 
Interea a Bodio , Berolinensi astronomo , 
renuntiatum est , Vranum eam ipsam stel- 
lam esse , quam Gottingae Tobias Mayerus 
an. mdcclvi kal. octobr. in Zodiactcis , 
Geervici Flamesteedius an. mdcxc idib. 
decemb. in Tauro observaverat : ambo au- 
tem fixis adnumeraverant ; quod si ad u- 
trumque temporis punctum retrogradas 
supputationes viri docti referrent , quae- 
sitam planetae orbitam iri facilius inven- 

tam. Ea spe ductus Fixlmillnerus , Crems- 
munsteri in Germania astronomus , Yrani 
tabulas summo studio lucubravit , quae 
secunda fama statim exceptae , deinde mo- 
nente Lalandio , ad calculum revocatae , 
cumRcplcrianis legibus parum congruere 
visae sunt. Tunc Calusius, qui Vranianac 
ellipseos elementa primus omnium tradi- 
derat, eundem laborem iterum ingressus, 
multo emendatiores digessit , quas exhi- 
bens Academiae sodalibus , « Si veriora , 
inquit, affero, id tempori, non mihi tri- 
buendum sentio , cum serius quam ceteri 
operi manum admoverim. In iis enim, quae 
ab observatione pendent, longior dies plus 
quam ingenium proficit. Ceterum, ni fallit 
animus , perfectiora propediem in lucem 
prodibunt ». Quae postrema Calusii verba 
eventus comprobavit, biennio enim post 
clarissimus vir, Carinabas Orianius, pla- 

netae oppositione denuo observata , item 
perlectis, ut ipse ait , nuperrimis Lagrangii 
de secularibus variationibus , et Laplacii 
de Iove et Saturno commentariis , abso- 
lutissimam illam Vrani doctrinam propo- 
suit, quae scientiorum iudicio cumulatis- 
sime satisfaceret. 

Astronomicis praecipue delectabatur 
Calusius , quod in. iis potissimum artis 
praescientia phaenomenorum observatio- 
ne confirmatur. Divinum autem hoc esse 
aiebat , ea posse radio in arena describere , 
quae postea in coelo sic peragantur , ut 
spatia spatiis, tempora temporibus appri- 
me respondeant. Quam quidem voluptatem 
excultissimae tunc scientiae incrementa 
mirum in modum augebant. Multa enim 
eademque insignia doctrinae capita in il- 
lustri posita fuerant : Lunae librationem 
uterque Cassiuius demonstraverat : terre- 

stris axis nutationem , et motum aberra- 
tionis fixarum Brandleyus evicerat ; quod- 
que veteres ne suspicabantur quidem , co- 
metarum errores ad planetarum leges ab 
Halleyo fuerant revocati. Eo nimirum spe- 
ctabant tot mathematicorum conatus ab 
Euclide ad Galileium et Newtonum ; eo 
pulcherrima Hipparchi, Eratostbenis alio- 
rumque Graecorum sub Ptolemaeis inven- 
ta, nec non et subtilissimae Arabum in- 
vestigationes ,’ quarum uberrimus ad nos 
fructus pervenit. Vnum restabat , ut ali- 
quid certius de telluris figura diu a geo- 
metris controversa, posset constitui; quae 
quidem ; repetita pluries in Gallia meri- 
diani mensura a Picardo instituta , et su- 
sceptis a Maupertuisio et Clairautio in sep- 
temtriones , a Bouguerio et Condaminio 
inPcruvianos itineribus, ita definita est, ut 
nulla amplius ea de re dubitatio superesse 

videatur. Hisce adiungenda stellarum re- 
censio , quae a Flamestcedio ad Hipparchi 
exemplum inita, mox Halleyi ad austrum 
observationibus locupletata , a Lacaillio 
demum in ultimos Cafros profecto, sum- 
mam fere manum accepit. Quae omnia 
sideralem scientiam paulo ante Calusii ae- 
tatem perfecerant , sed eo vivo , nova vi- 
sionis subsidia quaesita j certioresquc me- 
tandi coeli rationes a praeclaris artifici- 
bus repertae , ipsius fines in dies magis 
propagaverant. Itaque ut Vranum Hcrs- 
chelius , sic ineunte seculo , ipsis kal. ian. 
Iosephus Piazzius , Panormi astronomus , 
Cererem inter Arietem et Taurum , et 
anno post Guillelmus Olbers Arbergensis 
Palladem in ala Virginis nitide perspexit , 
qui duo planetae medii inter Martem et 
lovem, pulcherrimam coniectandi mate- 
riam Calusio praebuerunt. Posuit enim 

Martis, exigui planetae, exiguos olim sa- 
tellites fuisse , qui cometae ictu ab ipsius 
oi’be depulsi, attrahentis postea Solis vi 
unice paruerint ; id autem analogia et cal- 
culo usus, sic confirmavit, ut nihil sit do- 
ctius aut elegantius. Quod tamen praeter- 
volans commemoro , ut ipse ludens hypo- 
thesin excogitavit, si minus veram, at certe 
ex verissimis principiis ingeniose dedu- 
ctam. Specimina haec sunto astronomieo- 
rum Calusii , ne singula diligentius per- 
sequar. Complura alia eiusdem sunt , phy- 
sica , nautica , analytica. In physicis, de 
mensura altitudinis montium egit , quae 
propter instrumentorum vitium , post 
Shuckhurgii et Dcluquii labores , matlie- 
seos lucem adhuc requirebat . In nauticis , 
quaestionem de navigatione in spheroide 
elliptica eiusque loxodromiis et brevissima 
via , ad geometricam subtilitatem solven- 


ligitized by Google 



I.XXV 


dam sibi proposuit , Labita ratione in- 
aequalitatis axium telluris , quam Bou- 
guerius in eodem argumento neglexerat. 
Multo maiorem analyticorum copiam ef- 
fudit , quae omnia ferme in aequationum, 
uti vocant , resolutione versantur. 

Scio nonnullos fuisse, qui lianc tantam 
studiorum diversitatem in Calusio repre- 
henderent ; neminem enim aiebant ex illo 
eruditionis ambitu, quem encyclopaedian 
graece vocant , penitus doctum exstitisse. 
Quid latius patere quam doctrinam, quae 
post natum mortalium genus, perpetuis 
inventis ut incursu fluminum aucta , iis- 
dem, quibus natura finibus continetur? 
An quemquam esse in hisce humani in- 
tellectus angustiis , in hac vitae brevita- 
te , qui eam possit animo et cogitatione 
complecti ? Sapienter propterea multos 
ex ista infinitate in arctum se coniecisse, 

«lii inhabitarent ; sapienter etiam anti- 
quiores Graecos philosophiam in qua con- 
senuissent , non iam scientiam rerum di- 
vinarum et humanarum , quod Tullius 
primum invexit , sed eiusdem praeparatio- 
nem et quasi vestibulum , cum Platone 
modestius appellavisse. Quorsum vero per- 
tinere tam impotentem sciendi cupidita- 
tem ? An musicus arguitur , qui in cantu 
non constiterit , docti nomine donabitur 
qui desultorie ex arte in artem transierit? 
Atqui ingenii vires contentione augentur, 
levitate minuuntur , iisque disciplinarum 
principatus defertur , qui multum , non 
multa viderint , diuque ab aliis quaesita 
assiduo conatu invenerint. Quid igitur de 
Calusio existimandum , qui linguas , qui 
philologiam, qui mathesin, res adeo inter 
sc dissitas ac paene dissociabiles , perinde 
tractaret ? Dolcndum id sane , cum illud 

Calusii acumen aliquid maius fuisset prae- 
stiturum, si in paucioribus permansisset. 

Quae non tam ab invidis et obtrecta- 
toribus , quos perpaucos habuit , quam 
ab eius studiosis persaepe memini audire. 
Nec ipse Calusius abnuebat, qui iudicia, 
uti opinor, amicorum veritus, id crebro 
usurparet, multivolum se ingenium sistere 
nequire. JNcc vero in eum cadere poterat 
inconstantiae aut ambitiosae levitatis sus- 
picio. Quis enim minus scenae et populo 
dedit ? Quis veritatis fuit amantior ? Sed 
vir a labore invictus , quem nulla studio- 
rum difficultas retardaret, liuc atque illuc 
praepotenti quadam vQluptate trahebatur. 
An vero eum tanta sit ingeniorum uti vul- 
tuum dissimilitudo, eundem omnibus mo- 
dum statuemus ? At non ita natura , quae 
in infinita rerum copia nunquam sui imi- 
tatrix , non minorem in fingendis animis 



I.XXVIII 


quam in stirpibus varietatem sectatur. 
Quod illustrium virorum historia passim 
ostendit. Vt autem, vetustioribus omissis, 
ad Italos statim deveniam , quam multi- 
plex fuit ille Cellinius, in omni arte, quae 
ad plasticen et scalpturam pertinet, repen- 
tinus et summus! Quam itidem diversus 
Leonardus ille Vincius , qui musicus, geo- 
metra , ct rerum naturalium explicator 
acutus, picturae fundamenta primus expo- 
suit , ac diviniora quam ceteri , coloribus 
expressit ! An Cardanum memorem , an 
Sarpium, de cuius recondita doctrina in- 
credibilia quaedam feruntur ; an Fraca- 
storum, qui antiquis poetis par, in omni- 
bus sui temporis disciplinis excelluitPQuod 
si de magnis philosophiae restitutoribus 
loquimur, omnes , quod necesse fuit, re- 
periemus in multis regnavisse. Vniversum 
cognitionum orbem lustravit Verulamius, 

ac postmodum Cartesius, Leibnitius, Kan- 
tus , Henricus Lambertus , a quo novum 
organum scientiarum iterum habuimus- 
Idem, sed multo latius fecerat Aristoteles, 
qui aliquid etiam de poesi delibavit , et 
cuius principiis tot artes adhuc reguntur; 
idem ferine Theophrastus cius discipulus. 
Ac nescio, an aliquis doctus vir idemque 
summus exstiterit, quin e suis in aliena 
interdum transiliret , quod quidem non- 
tam satietati , quae Lagrangium olim iu 
mediis laboribus cepit , quam ipsi veri- 
tatum inter se necessitudini tribuendum 
puto. Quis enim earum regiones perspicue 
distinxerit, aut quae ars tam undique cir- 
cumsepta et solitaria est, quae alteri non 
adhaereat? Vnde necessitas plura in uno 
studio complectendi humanis ingeniis im- 
posita. Quot et quanta in medico requirit 
Cornelius Celsus, in oratore Quintilianus, 

in architecto Vitruvius , quem et optices 
vult esse peritum, et philosophos diligen- 
ter audire, et historias nosse, astrologiam 
denique coelique rationes cognitas habere! 
Et quisquam Calusio suceenseat , si pu- 
ram, si innocuam, si mediocribus et iner- 
tibus negatam voluptatem tam vario di- 
sciplinarum cultu sibi compararet? Quod 
si minorem fortasse apud posteros famam 
obtinuit , non minus idcirco de civitate et 
literis meritus est , sive aliquid commen- 
taretur , sive domi otiosus se adeuntibus, 
daret, sive demum discipulos, quos in ami- 
corum numero habuit, diligenter erudiret. 

Quae extrema pars Calusii vitae fuit. 
Cum enim , verso regionis statu , Tresviri 
procurandae rei Subalpinae, ab eo conten- 
dissent , ut gloriam quam intra domesti- 
cos parietes aluerat, asiaticas literas docen- 
do cum suis civibus vellet communicare , 

ipse iam sexagenario maior excusatione 
aetatis uti noluit, sed delatum sibi munus 
ut libentissime accepit, praeclare obivit. 
Ne vero quidpiam institutioni deessct, om- 
nes Orientis 1 in mias ab hebraica et dua- 

O 

bus aramaeis, ad arabicam et rabbinicam, 
tradere decrevit, grammaticis in scholae 
usum Scliultensiana elegantia et commo- 
da brevitate conscriptis. Has porro in au- 
ditorum memoriam peropportune et sua 
quadam ratione sic revocabat , ut tardio- 
res sponte et sine ullo conatu id memi- 
nisse sibi viderentur. Qua in re eum plane 
divinum fuisse arbitror , cum liberaliter 
monendo, pariterque respondendo, vere- 
cunda ingenia excitaret , non obrueret. 
Orientalibus literis non ita post graecas 
adiunxit, quarum venustatem me primum, 
eo docente , laetor persensisse. Quae tua, 
Calusi, tam excellens natura fuit , ut tam 

penitus in animos descenderes? Ipse equi- 
dem post septemdecim annos de te scri- 
bens , tui desiderio commoveor vehemen- 
ter, et remenso tam longi temporis spatio, 
tecum una esse, te audire, ac flavescentem 
illam canitiem et oculorum lumen milii 
adhuc videor intueri , quod nulla senecta 
potuit extinguere. Yt dubitanti aderas ! 
ut currenti stimulos addebas ! Saepe viae 
fessus animo despondebam; tu vero anhe- 
lum pectus humanissimis verbis permulce- 
bas. Et sera, at importuna mors te a nobis 
avulsit ! At quem postea tui parem aut si- 
milem his in terris inveni ? 

Atque hic operae pretium foret , cur- 
sum , quem in docendo tenuit, prolixius 
exponere , cum talis ille esset , ut nemo 
aptior informandis mentibus videretur. 
Animatam bibliothecam graeco vocabulo 
Calusium appellabat Paciaudius , credo , 

ut non modo fructum , quem ex infinita 
lectione retulerat , sed promptam et ac- 
curatam viri doctrinam uno verbo expri- 
meret. Et huiusmodi erat Calusii vis , ut 
quae alii ex commentariis depromunt, ipse 
insculpta in animo haberet. Itaque nullum 
fenne librum legerat, quin locus et senten- 
tia disserenti statim succurreret. Id in pro- 
posita aliqua difficultate licebat animad- 
vertere, id in subitis dictionibus, si de re 
inopinata et nova sermo incidisset. Nec 
vero tumultuaria ea memoria erat , sed 
alia ex aliis , suo nexu nec nimis properan- 
ter ex eius ore prodibant. Maiorem etiam 
admirationem faciebat , quum tanquam 
diu meditatus , docentis more acuminatis 
primoribus digitis , argumentum in certas 
species partiebatur. Sed idem ille vir , qui 
tam celeres ingenii motus haberet, et nulla 
in re multus esse vellet, quam caute, quam 

considerate antiquorum scripta versabat! 
Ncc id solum quum Mosis et Propheta- 
rum libros declararet , ubi religione ad- 
ductus omnes literarum apices notabat , 
et modo Buxtorfianam in cbaldaicis inter- 
punctionem, modo Houbigantum aliosve 
in hebraicis arguebat , sed etiam quum 
graecos legeret. Quem quidem audienti 
mihi , saepe variarum lectionum Petri Vi- 
ctorii et Antonii Mureti in mentem ve- 
niebat ; tantus erat observationum dele- 
ctus! Quod si locus paulo essfct obscurior, 
vocem et dictionem , si fieri poterat, cum 
aliis eiusdem scriptoris conferebat, utPlato 
aut Xenophon , quod tutius putabat , se 
ipsi interpretarentur. Midto subtilior erat, 
si alicubi editoris castigationes offenderet. 
Tunc enim non secus atque in nobili ali- 
quo signo aut tabula, prioris manus ve- 
stigia quaerebat , si genuinam lectionem 

posset invenire ; nam de plcrisquc Homeri 
aliorumque graecorum poetarum emen- 
datoribus, idem ferme, quod Aristoteles 
inter veteres , Boissonadus inter recentio- 
res sentiebat. Quocirca de praesentium cri- 
ticorum licentia plus semel querebatur. 
Fuerunt, inquiebat, Zenodotus Epliesius, 
Aristophanes Bysantius et Aristarchus, cri- 
tices auctores et principes, qui tota Asia 
dispersa, et properantia librariorum cor- 
rupta Graecorum volumina , in numerum 
redigerent ac sedulo emendarent. Qui viri 
et quanti ! Fuerunt renascentibus literis , 
homines graecivel graece seientissimi,qui 
diu iacentes literarum reliquias a situ et 
squalore vindicarent. In bis Musurus , in 
bis Theodorus Gaza, Guarinus Veronen- 
sis , et duo illi nostrates , Georgius Merula 
et Andreas Buxius , quorum opera Romae 
Sweynhcymii et Calliergii Cretensis, Ve- 

nctiis Aldorum et Iensoni in edendis co- 
dicibus diligentia et fides enituit. Hos sub- 
secuti sunt Stepbani in Gallia , Iosephus 
Scaliger, Salmasius, Casaubonus, qui bo- 
narum artium sospitatores iure habentur. 
Floruit deinde in Anglia Bentleius, florue- 
runt in Batavis post duosHcinsios et Gro- 
novium, Burmannus, Drakemborchius , 
Wesselingius , et postremis hisce tempo- 
ribus Ruhnkenius et Wyttembachius. Isti 
omnes summo ingenio praediti , et optimo- 
rum lectione imbuti, multarum vigiliarum 
opus esse ducebant vera a falsis , nativa ab 
insititiis secernere , nec vero dubitabant , 
quod in Lagomarsinio et Garatono paulo 
ante vidimus , in uno aut altero scriptore 
vitam insumere. Et conferam doctam il- 
lam contentionem cum hac subitaria re- 
centiorum industria ? Eorum elegantiam 
cum putida istorum negligentia ? Atque 

utinara a verborum contextu abstinerent ! 
Quem contra, alienis superinductis ita com- 
maculant , ut subeat dubitare , an aliquid 
usquequaque sincerum occurrat. 

Sic Calusius , ex quo iam intelligitur , 
cur antiquiores librorum editiones magno- 
pere conquireret , sperans in primaevis 
illis literarum ductibus veriora se inven- 
turum, ubi magis acquiesceret. Sed quid 
de critica in universum existimaret, quidve 
in arte admodum opinabili ipse posset , in 
latina epistola ad Ludovicum Bremium , 
vel potius in Theocriteis versibus, quibus 
post Valekenarium novum lumen adhi- 
buit , ab eo satis superque ostensum est. 
Vnum omisit de graecis Scholiastis, quem 
locum in acroasibus uberrime tractabat. 
Rem autem ab origine repetens , ostende- 
bat quemadmodum graeca scbolia vetu- 
stissimas poetarum interpretationes conti- 

nerent , quippe non ita post Alexandri 
tempora a Ptolemaeo Evergete , a Didymo 
Alexandrino, Apione , Herodoro , primum 
conscripta , quorum fragmenta sequio- 
re aevo ab utroque Tzetze , Eustatliio , 
aliis<[ue iu commentarios fuissent digesta. 
Proinde auctor erat auditoribus , ut ope- 
ram in eisdem ponerent : historicos enim 
et mythologos rem tritam esse ac paene 
exhaustam ; ex illis contra minus per- 
vulgata erui posse , uti Winkelmannus , 
lleynius , ac postremo Ennius Viscontius 
exemplo suo docuerant. De antiquis Grae- 
corum lexicis idem sentiens , quod Rulin- 
kenius in praefatione ad Timaeum Plato- 
nicum , plus apctoritatis in iis inesse aie- 
bat, quam iu philosophis, qui in decla- 
randis vocibus suas plerumque opiniones 
magnis auctoribus affingunt. Haec degrae- 
cis , a quibus ad latiuos nonnunquam 

<iigi'essus, fidem faciebat quantum ex tam 
exquisitis literis in eorum cognitione pro- 
fecisset. 

Erant tamen qui in tam docto viro , 
nescio qua haesitantia tractuque sermonis 
offensi , solutiorem aliquando facundiam 
requirerent. Nec diffitendum est anxiam 
in deligendis verbis curam loquenti inter- 
dum obfuisse , sed ubi incaluerat , ad prio- 
rem celeritatem redibat. Quod quidem 
mihi admodum adolescenti contigit vide- 
re , quum eum antea ignotum primum 
uovi. Cum enim in statuarii officinam a 
patre essem deductus , egregium specta- 
culum oculis cepi. Erant in abaco pulcher- 
rima signa ex creta ; nam convivium Deo- 
rum ac Dearum cum pinnata Psyche et 
Amore, ad eam plane speciem finxerat pla- 
stes , quam coloribus ab Apuleio sumtis 
depinxit Sanctius Yrbinas. Eo spectatum 

venerant tres perliterati viri , Franciscus 
Napionus , Ioscphus Vernazza , Franchius 
Centallensis, et una Calusius. Cum autem 
omnes pulchritudinem operis mirati , ex 
eo quaesivissent , quid de Psyches fabula 
nunquam ab antiquioribus memorata sibi 
videretur , ipse sui colligendi causa mo- 
mento temporis conticuit , mox accura- 
tissimam disputationem habuit, qua nihil 
lucidius. Et primo , repudiata Planciadis 
Fulgentii sententia , qui graecam fictio- 
nem ad christiana dogmata trahere vo- 
luisset, totum id a Platonicis profectum 
esse demonstravit. Platonem pennigeras 
atque aeternas animas fecisse, quae magnas 
in humano corpore difficultates eluctatae, 
in coelum, unde dilapsae fuerant, per vir- 
tutem redirent. Eundem Platonem, tum in 
Phaedro , tum in extremo Convivio, ubi 
Socrates Diotimae sermonem a se olim 

exceptum refert , amorem a corporis gau- 
diis ad immortalia et divina revocavisse. 
Ex eius intima doctrina Apuleium , vel , 
uti credibile est , quempiam Graecum eo 
vetustiorem, vivam spirantemque Psyches 
effigiem, uti statuam ex Pario marmore, 
educere potuisse. Id autem Platonicae phi- 
losophiae laudi vertendum , quod elegan- 
tissimam omnium fabulam , quae mytho- 
logiae deerat, antiquis Theogoniis addi- 
disset. Vt enim torosus Hercules post ex- 
antlatos labores , absumta Oetaeis ignibus 
mortalitate , Hebes seu Iuventatis com- 
pos fit , sic Psyche , formosissima puella , 
constantia et fidelitate optime de Diis me- 
rita , coelestis Amoris, quem secuta fuerat, 
aeterno coniugio potitur. Dolendum pro- 
fecto ad hanc serius Graecos devenisse ; 
nam quam suaviter Phidiae aut Praxitelis 
ars in tam pulchro argumento lusisset ! 

Quae docte tunc a Calusio disputata , 
concitatior ipse verborum cursus gratiora 
circumstantibus effecit. Aberat praeterea 
vultus , et disertorum quorumdam in se 
inculcando solertia; hominem dixisses, qui 
non tam doceret , quam sua cogitata liben- 
ter cum aliis communicaret. Id autem vix 
dici potest quantam in Calusio vim ad per- 
suadendum haberet. Quid si domi quie- 
scentem nactus, scriptiunculam abs te nu- 
per elucubratam eidem legisses? Tunc enim 
scitus laudator et modicus reprehensor , 
eum se alieni operis iudicem praebebat, 
quo non alium aequiorem aut candidio- 
rem optares. Quod si quaedam essent ad 
incudem revocanda , non iam recitantem 
interpellabat, sed ubi patientes aures de- 
derat, « Bene, liercle, aiebat, sed totum id 
strenue exscribe , et plura quam velim , 
parum exculta vel obscura, tute ipse dam- 

nabis. Mihi crede, nihil tam arduum dictu 
est , quod stilus non emolliat ». Si quis 
vero prae nimia copia iuveniliter lasciviret, 
non frenum statim iniiciebat , sed leniter 
arridens , quasi praetereundo , delectum in 
ubertate laudabat. Ingeniosissimus porro 
erat , quum aliquem a vitiosa imitatione 
vellet deducere. Et mihi quidem Tacitum 
sectanti , « Cur , inquit , tantam adhibes 
contentionem ? Abditum et seuile Taciti 
acumen nemo sine periculo imitabitur. 
Quin te potius ad Tullium convertis , qui 
ubique purus et dulcis, tam pulchre Grae- 
corum varietatem expressit?» 

Sed unumquemque maxime hortabatur, 
ut in scribendo suae se naturae permitte- 
ret. Nec enim artis praecepta ad id valere, 
ut omnes idem spectent , sed ut vitia suo 
generi finitima tutius quisque devitet. Quo 
in sermone Alfcrium suum laudare solebat, 

qui indignabundam Musam secutus , lo- 
cum, quem in secna fortiter arripuerat, 
adhuc teneret. Eius autem obiurgatores 
acriter percontabatur , an meminissent , 
qualis ante Alferium natum tragoedia Ita- 
lorum esset : rursus an aliquid humanum 
omni ex parte eniteat ; annon potius op- 
timus ille sit, qui minimis vitiis urgeatur? 
Quod si poescos dignitatem prae oculis 
habuit , si asper, at magniloquus , terrore 
animos permiscuit, et altitudine sententia- 
rum a veterno excitavit, cur, inquiebat, 
hiulcos versus reprehendimus , virtutes 
omittimus? Hoc enim vero iniquum nec 
prorsus ferendum , quae praeclara in scri- 
ptoribus sunt, velle praeterire, in mendis 
esse copiosiores. Non huiusmodi sane in- 
geniorum arbitros AI ferio obtigisse, quum 
tragoedias Romae doceret. Nam , quum 
primum in Odescalchiis aedibus actae 

sunt, qui concursus hominum fuit, quae 
admiratio! Nec solum romana iuventus pa- 
trios sensus in Virginia et in duobus Brutis 
avide hauriebat , aut illustriores feminae 
scenae defixae, Antigones et Myrrhae casi- 
bus penitus commovebantur , sed grandes 
natu et doctissimus quisque , atque inter 
alios homericus ille Cunichius , summum 
poetam ore et scriptis ferebant. Illi talem 
virum nobis inviderunt, nos conviciis pro- 
sequemur ? 

Acrior erat in tuenda amici fama Calu- 
sius , ut in arguenda studiorum ratione , 
quae tunc maxime invaluit. Iam enim 
proavorum literae in calumniam incide- 
rant : poetae , posthabita divite Graeco- 
rum vena, ad Ossianei carminis moestitiam 
se converterant ; prosa vero oratio decolor 
et ieiuna, argutias et brevitatem non suam 
sequebatur. Nemo ferme tunc erat , qui 

AJighierium aut Petrarcam legeret ; ut 
quisque horridior et sine palaestra ad scri- 
bendum accesserat , praesertim laudaba- 
tur. Quotusquisque tunc fuit , qui graece 
aut latinc sciret, cum vel simulatus an- 
tiquorum contemtus pars ingenii habere- 
tur? Dicam ne tantam opinionum perver- 
sitatem fuisse , ut vir in doctissimis ha- 
bitus nec plane inelegans , Demosthenem 
et Homerum ad placitam sibi formam re- 
fingere non dubitaret? Quae levitas tem- 
porum fuit, sed multo maior commutatio 
ex Germanorum imitatione profluxit. Inde 
enim factum est , ut nihil vernaculum in 
Italia superesset. Tunc igitur comoediae 
prisca festivitas conticuit , et tragoedia , 
plebeio sermone assumto , congestis cae- 
dibus caveam horrore perfudit. Quin et 
Milesiae narrationes matronalibus otiis 
destinatae , quae humanitatem olim pro- 

pagaverant, luctibus et venenatis poculis 
refertae , atrocia facta et aniles supersti- 
tiones docuerunt. Neque liis finibus ea se 
labes continuit, sed longe lateque diffusa, 
musicam, picturam, ipsas denique elegan- 
tioris vitae ineptias suo quodam halitu in- 
fecit. Tunc etiam medium inter fabulam et 
historiam scriptionis genus invectum est, 
ubi nescires quid verum esset aut fictum ; 
Itali autem , repetita superioris aevi me- 
moria , alii barbariam laudabant , alii se- 
pultas tyrannorum libidines in lucem pro- 
ferebant, ut cordatiores vererentur quor- 
sum nostrorum studia essent evasura. Si 
enim id habent litcrae,ul mores perficiant, 
quid de hisce dicendum , quae foeda visu , 
dictu , oculis passim subiiciendo , effera- 
tiores homines redderent ? Eo ne specta- 
visse quingentorum annorum conatus , ut 
nihil nisi hyperboreum probaremus! Quod 

si, inquiebant, domestica omnino fastidi- 
mus , externis delectamur , cur saltem me- 
lioribus non insistimus , aut cur maiorum 
hac in re sapientiam obliviscimur? Ili ni- 
mirum , decedentibus tunc primum Italiae 
tenebris, Narbonenses et Siculos hospitio 
exceperunt, a quibus poesin et aulicam 
urbanitatem docerentur. Iidem postea fu- 
gitivos Graecos honoribus et civitate dona- 
runt, qui patrii ingenii monumenta ferro 
flammisque erepta, in has terras intulerant. 
Illi tamen, cum operam Narbonensibus da- 
rent, et graecis exemplaribus studerent, 
sui, non alieni esse voluerunt. Id testatur di- 
vina ipsorum in singulis artibus inveniendi 
felicitas; id non minus adolescentioris poe- 
seos initia , quam Ariosti carmen et Yrbi- 
natis tabulae ostendunt. Itaque non tam 
aliorum praecones et interpretes , quam 
excultarum gentium magistri exstiterunt. 

Tunc hospites e longinquis regionibus 
hanc tellurem ingeniorum procreatricem 
osculatum veniebant ; at ii nunc quid aliud 
praeter veteres memorias quaerunt , post- 
quam alios sequi maluimus ? In has etiam 
querimonias aliquando erumpebat Calu- 
sius, atque ad amicos conversus, «Eo nem- 
pe, aiebat, nos perduxit praesens desidia, 
et interioris philosophiae oblivio, quae ubi 
negligitur, disrupto veri pulchrique foede- 
re , bonas artes interire necesse est. Italos 
fortasse horum dedecorum pudebit , et sa- 
lubritatem in eloquentia, salubritatem in 
historia a suis requirent. Nos interea quid- 
quid lioc literarum est , pro virili parte 
illibatum praestemus. Sed absit a pacificis 
studiis iracunda contentio; absit ab ipsa 
doctrina illud nescio quid nimium , quod 
Graeci nolebant. Nam si rudis licentia o- 
mnia corrumpit , docta , at servilis indu- 

stria vel in optimis posita , nihil unquam 
magnum procreavit ». 

Sic ille in vegeta et florenti senectute , 
sermonibus non minus quam scriptis com- 
munes literas iuvabat. Tantum vero abe- 
rat , ut ingravescens aetas aliquid languo- 
ris afferret , ut nemo Calusium Calusio 
tardiorem invenerit , sed ipse mortalitatis 
metus promptiorem efficeret. Saepius pro- 
pterea ad stilum rediens, vel inchoata ab- 
solvebat, vel alia pro opportunitate scri- 
bebat. Iu his fuerunt tres libri de poetica, 
quos Gravinam et Zanottium legens, cum 
in alias atque alias cogitationes incideret , 
intermisso saepe labore composuit , et , 
hortante vehementer Alferio , evulgavit ; 
in his latini versus , seu epistola ad Augu- 
stum in morte Maecenatis , eo insignior , 
quod in Horatii persona se totum expres- 
sit. Sed in primis memorabilia sunt eius- 

dem principia philosophica, eo ipso anno, 
qui ultimus vitae fuit , secundis curis e- 
mendata. Suave erat senescenti viam re- 
legere , quam iuvenis confecerat , neque 
iniucundum suis civibus fore putabat , si 
quae veriora sibi in philosophia visa fuis- 
sent , literis consignaret ; qua in cogita- 
tione defixus , ne se fatum inter commen- 
tandum opprimeret, meditatum diu opus 
ad finem perducere maturavit. Obfuit 
scriptioni gallica lingua , qua nullo adhi- 
bito orationis lenocinio usus est, sed multo 
magis festinata ipsius lectio , unde falsae 
quorumdam opiniones exortae sunt. Quis 
non miretur horum philosophicorum au- 
ctorem eclecticis adnumerari potuisse ? 
Nam si eclcctici , latine miscelliones , uti 
habet Festus , nullius certae sententiae 
sunt, sed multorum et mixtorum iudicio- 
rum , si eius sectae parens Pcrgamaeus 


Digitized by Google 


CII 


vel Sardianus ille Potamon dicitur fuisse , 
qui ex variis compositam et quasi vermi- 
culatam philosophiam Alexandriae docuit, 
quid minus convenit huic libro , ubi non 
Cartesium , non Lockium , non Leibnitium, 
sed Calusium ubique invenias? Adeo vero 
in suis est , ut nihil sit ipsius philosophia 
simplicius , et arreptum semel principium 
non amplius deserat , sed eo perpetuo uta- 
tur. Quod quidem mihi omnium videtur 
fecundissimum. Nam ad ea reversus, quae 
in mathesi posuerat, duplex constituit cer- 
titudinis genus , et earum rerum quae 
sunt , et earum quae exsistunt. Esse porro 
veritates , exsistere phaenomena alia aliis 
succedentia ; esse ea quae in ortum cieri 
possunt , exsistere quae ortum habuerunt. 
Vt enim hoc verbo significamus quae su- 
bito erumpunt , seque oculis sistunt , sic 
etiam rerum essentias , quae a Deo na- 

turae opifice , ex orbe , ita dixerim , veri- 
tatum eductae , in currum fuerint univer- 
sitatis impositae. Iamvero, si maximum 
in his discrimen apparet , cum alia sint 
immutabilia , alia vicibus obnoxia : illa 
ratione percipiantur, ista sub sensus ca- 
dant ; quis non videt diversam omnino 
certitudinem ad unaquaeque pertinere ? 
Quibus extra omnem dubitationem posi- 
tis, iam cetera proclivia sunt Calusio, ut 
ostendat quam varii errores ex promiscuo 
demonstrationum genere in philosophia 
plerumque oriantur. Pyrrhonios autem , 
sive Scepticos , quaesitores et considerato- 
res a Gellio dictos , qui omnia ambigendo 
tractant, praecipue exagitat , quod ab iis 
quae exsistunt, utpote fortuitis et parum 
cognitis, se assensum aiunt cohibere, atque 
id unum scire , cuius necessarias rationes 
teneant. Atqui , inquit , a fortuitis rebus 

omnis pendet humana cognitio, quae inde 
ad necessaria progreditur. Quid tam prae- 
posterum quam quae prima sunt facere 
posteriora? An placet pro falso reiicere 
quidquid a mathematica, ut aiunt, demon- 
stratione non elicitur? At quam pauca in 
his numerantur , cum intima rerum nos 
lateant , natura vero ea omnia , quae ad 
animorum et vitae pertinent institutio- 
nem, conscientia et sensuum ope nos edo- 
ceat! Quid magis fortuitum quam homi- 
nem esse ? Quis tamen, nisi insanus se du- 
bitet exsistere , aut quae mater blandien- 
tem sihi filiolum complexa , inanem spe- 
ciem se ulnis constringere putavit ? Im- 
pellimur nimirum ad credendum insita 
persuasione , quae doctrinae vim longe ex- 
superat : impellimur rebus undique cir- 
cumstantibus; impellimur affectibus, qui 
in nobis gignuntur. Nec alius sane discipli- 

nae egebat hominum genus, ut finem sibi a 
conditore propositum impleret. Frustra ve- 
ro Sceptici sensuum fallacias plurima ora- 
tione persecpiuntur. Quid enim si non tam 
ipsi in culpa versantur quam mens , quae 
rectissima eorum iudicia secus interpre- 
tando, falsa infert ex veris? Suus quippe 
sensibus propemodum sermo est ; tunc 
autem decipimur , quum voces a vocibus 
parum scienter et accurate distinguimus. 
Quod in pueris videmus accidere , qui co- 
minus , eminus posita perinde gestiunt ar- 
ripere , sed accedente usu , melius atque 
uti par est , intervalla corporum metiun- 
tur. Qui usus nos etiam edocet , ut pluri- 
bus sensibus admotis , unius testimonium 
altei’o comprobemus, unde experiendi .ars 
orta est , quae si rite adhibeatur , quis ne- 
get certitudinis apicem iu physicis nos 
posse attingere? An somniorum ludibria 

nobis obiicicnt, quod per quietem volitanti- 
bus rerum simulacris non minus quam ipsis 
rebus afficimur? At nemo sanus consopi- 
tam vinctamque mentem cum experrecta 
et libera comparaverit. Nec facit quod 
vigilando interdum fallimur. Certitudo 
enim ex rebus , non vero ex perverso quo- 
rumdam iudicio aestimanda est. Fieri au- 
tem potest , ut quae verissima sunt , aliter 
aliis videantur. Quod, cum aliorum illu- 
strium virorum, tum in primis Thomae 
Hobbesii exemplum declarat , qui in geo- 
metricis theorematis omnium evidentissi- 
mis , adeo a vero deerravit, ut mentis vitio 
id prorsus contigisse appareat. 

Ex his veluti philosophiae carceribus 
egressus Calusius , contentis viribus ad 
metam decurrit. Sed principiorum me- 
mor, ad ea identidem redit; differentias 
autem verborum solertissime persequitur, 

ut genuinam et doctam significationem a 
commentitia et populari distinguat. Nec 
vero , quod plerique faciunt , in coacer- 
vandis ingeniosis magis quam veris defi- 
nitionibus laudem quaerit, sed in philo- 
sophando id unice cavet, ne quis ambigui- 
tati locus supersit. Ita fit , ut multa ad eam 
diem perobscura , suo nunc in lumine po- 
sita, lucem haud amplius desiderent. Talia 
sunt quae disputat de tempore et spatio, 
quorum alterius infinitatem, alterius in- 
terminatam in omnes partes magnitudi- 
nem, non iam reapse exsistere, sed mentis 
conceptus esse ostendit. Eiusmodi etiam 
est ipsius doctrina de substantia et anima, 
cuius incorpoream naturam ab omni con- 
cretione remotam, ex ipsa intelligentia et 
voluntate evincit. Nam si intelligere et 
velle omnino individua res est , qui id po- 
test ad dividuum corpus transferri ? Si enim 

demus corpus velle , de singulis ipsius ele- 
mentis id dici oportet, quod in humanam 
cadere voluntatem, quae, ut omni cogita- 
tione celerior , sic etiam unum quiddam 
ac maxime simplex est, nemo arbitrabitur. 
Nonne vero et ipse intimus sensus nos ad- 
monet, duo in nobis esse principia inter 
se diversissima : alterum quod velit et im- 
peret, alterum quod pareat ; acrius illud 
ac divinius, tardius istud atque deterius? 
Tanta porro est praestantioris illius natu- 
rae vis , ut sola physicam mundani cursus 
necessitatem abrumpat; nam pelli vicis- 
sim et pellere , itidem nasci et interire , 
seu , uti malebat Parmenides , in alias for- 
mas indesinenter mutari, aeterna lex cor- 
porum est ; at animus non modo ultro et 
per se agit, sed in ipsas res obnititur, 
easque sibi suhiicit , ex quo infinita nec 
praevisa oritui eventuum varietas. Per- 

magnum hoc sane , nec tamen illud mi- 
noris faciendum, quod solus humanus ani- 
mus pulchritudine gaudet, unde hominum 
generis causa hunc naturae ornatum ex- 
stitisse, quisque facile conficiat. Nam nisi 
essent qui tanti operis specie fruerentur , 
cur Deus tam solerter ludere in ordinanda 
materia voluisset ? 

Platonicis affinia haec sunt, ad quae ta- 
men nova quadam via et ratione pervenit. 
Erunt fortasse qui mirentur pernobilem lo- 
cum de idearum origine ab eo fuisse omis- 
sum , quod quidem non sine consilio arbi- 
tror fecisse, ne videlicet in illam Carybdin 
philosophorum tot naufragiis insignem , 
incideret. Nam in ceteris inquisitionibus, 
ut in quibusdam Graecorum ludis, alii 
aliis facem praebent , et humanum inge- 
nium progressu temporis auctum , multa 
feliciter conatur , quae superioribus fue- 

rant negata , ut recte admodum Fon te- 
nellius doctorum successiones hominibus 
comparaverit , humeris se mutuo susten- 
tantibus, quo longius videant. At ubi 
animus de se ipso quaerit, nullus expe- 
rientiae locus relinquitur, et quaestio saepe 
tentata , saepe deposita , eadem remanet , 
atque antea fuerat. Vnde enim lux erum- 
peret? Yt igitur in Graecis ionica et italica 
secta, sua quaeque dogmata et disputandi 
modum perpetuo retinuerunt , sic in expli- 
candis ideis recentiorum scholae differunt 
inter se , nec minus Cartesiani Lockio et 
Lockianis dissimiles sunt , quam Stoici 
Epicuro. Quid magis distans quam Male- 
branchius et Leibnitius ab iis , qui omnes 
ideas ab humani corporis descriptione re- 
petentes, in visceribus mobiliter palpitan- 
tibus , fugientis , ita dixerim , cogitationis 
vestigia quaerebant? Nonne istos a pueris 

audivimus , quum dicerent externas rerum 
imagines in mentem commeantes , nervo- 
rum ope ex corporeis incorporeas fieri , 
quasi, ut in Yelleio redarguit Cotta apud 
Tullium, aliquid corpus et non corpus esse 
possit? Quo quid obtusius? Nunc si eadem 
ferme opinionum portenta utrobique in- 
venimus , ut investigationis , non investi- 
gantium vitium id esse appareat , nonne 
praestat rem plane omittere , Newtoni 
exemplo , qui repertis gravitatis legibus , 
ab eius causis inquirendis abstinuit? Quem 
vero sciscitandi modum statuemus , si ex 
re ad rem perpetuo ascendimus? An evi- 
dentissima principia demonstrari possunt? 
At quis nescit nullam tam firmam et sta- 
bilem doctrinam esse , quae alicui cnuncia- 
tioni communiter receptae non innitatur ? 

Nec tamen in his controversiis hospes 
erat Calusius, utpote qui Neapoli, uti erant 

tempora , in Scholasticorum pugilatu se 
exercuerat. Polum et Gorgiam aliosque 
antiquiores Sophistas hi mihi videntur 
referre , tum acumine , tuin versuta inge- 
nii dexteritate , quam in solvendis nodis 
ostentabant , cum ille callide quaestionem 
poneret, hic callidius responderet; ille ar- 
gumentandi forma, hic verbo adversarium 
captaret. Sed contentiosa haec philosophia 
suos habuit lacertos, et optime de posteris 
merita dicenda est, cum per tria et amplius 
secula a summis viris post Lanfrancum et 
Anselmum nobilitata, quidquid doctrina- 
rum a barbaria et vastationibus reliquum 
erat, infestissima aetate servaverit. Ita sen- 
tiebat Calusius; qui enimBaconem lauda- 
bat, quod homines ad meliora studia revo- 
cassct, non minus aequum in Scholasticos 
se ostendebat, Aquinatis et aliorum opera 
digito plus semel indicando , unde com- 

plura derivaverant recentiores. Ab iis, cre- 
do, id etiam habuit, ut adstrictam Aristo- 
telis dialecticam latiori praeponeret, quam 
Plato adamaverat. Quocirca Iacobum Fac- 
ciolatium laudabat, qui Aristotelieos ar- 
gumentationis locos et formulas Tullianis 
plane verbis latinas fecisset. 

Summae contentionis opus philosophi- 
ca haec Calusii fuerunt, contractioris vero 
curae minuta quam plurima , quae ipsi in 
otio excidebant. Quotidiani plerumque ser- 
mones scribendi occasiunculam dabant ; 
nec vero fieri poterat, ut tam actuosa mens 
in tanta meditandi assuetudine aliquid in- 
terdum non sereret. Amicorum laeta vel 
tristia versiculos suggerebant. Eminent in 
his praecipue latini elegi in obitu Iose- 
phinae Lotharingiae , crudeli morbo ante 
senium absumtae. Excultissimis cius mo- 
ribus et arguta comitate prorsus teneba- 

tur Calusius, ipsa vero moriens tam illu- 
stria de Calusio ultimis ceris mandaverat , 
ut mirum non sit, si exstinctam dolucrit, 
et soluta ac vincta numeris oratione ce- 
lebrandam susceperit. Multis annis post, 
alia perinde lacrymabilis morsFerdinandi 
Balbi , optimi fortissimique adolescentis, 
ipsius stilum iterum exercuit. Redux ille 
c Russica expeditione, crebras iam sui ex- 
spectationes commovebat, quum in Sar- 
matiae finibus prae algore et lassitudine 
itineris immaturo fato interiit. Magnum 
dolorem infelix nuntius attulerat patri, 
nec minus gravem Calusio, qui surgentem 
illam indolem amicissima spe complecte- 
batur, suumque desiderium flebili carmine 
testatum voluit. Haec moerens in summa 
animi concitatione scribebat Calusius non 
minus nitide quam properanter. Fuerunt 
et alia tenuiora , quae subita et brevis in- 

dignatio ab invito propemodum expressit. 
Huius ferme indicia videas in disputatiun- 
cula de circuli quadratione, quae in Italico- 
rum sodalium commentariis legitur. Cum 
enim ignotus quidam de via , nescio quae 
geometrica oppidana industria elaborata 
ad eum detulisset, ipse domum ingressus, 
arreptis pugillaribus , lacernatus ut erat, 
scripto respondit, nec prius destitit quam 
totum absolveret. Eadem paene celeritate 
notitiam digessit de Andrea Buxio , Aleriae 
pontifice, qui Sweynbeymii, Pannartzii 
et Vinderlini Spircnsis eruditis laboribus 
praefuit , et alteram illam de Livia Co- 
lumna , nobilissima suae aetatis femina , 
a Pompeio genero per summum scelus in- 
terfecta , nec non et epistolam ad Napio- 
num de italica lingua , ubi controversiam 
tangit , quae inter Vincentium Montium 
et Florentinos animosius agebatur. .Sed 

nusquam melius celerrimus illius ingenii 
nisus conspicitur, quam in adnotationi- 
bus ad veteres scriptores. Has raptim eva- 
nido plumbo libri orae allinere solebat 
quoties obscurior sensus, aut inobservatus 
dicendi lepos, inter legendum occurreret. 
In Pindaro autem plusculum immoraba- 
tur, cuius adeo perbreves interdum sen- 
tentias Horatianis ipsis pleniores , nondum 
evulgata Boeekii et Dissenii interpretatio- 
ne , uno aut altero verbo feliciter expla- 
navit. Exquisito pulchri sensui adiunge- 
batur penitior metrorum cognitio ; quam 
enim scientiam Terentianus Maurus, ex- 
stinctis iam magnis utriusque poeseos au- 
ctoribus, argumentum carminis fecerat, 
ipse sic tenuit, ut in graecarum et latina- 
rum vocum mensura nemo acrioribus post 
Bentleium auribus uteretur. In harum re- 
rum tenuitatem a puero descenderat Calu- 

sius, ex quo nullo fenne conatu complures 
versus inscite a superioribus editos, potuit 
emendare. Id mihi videre contigit in eius 
animadversionibus ad GesnerianamOrphi- 
corum editionem, quae limatissimum Her- 
manni iudiciiun adhuc exspectabat ; id in 
latino Petrarcae poiimate , quod totum re- 
censuit, et sublatis mendis, quae vitio ae- 
tatis inhaeserant, ad epicum numerum exe- 
git. Quo pietatis officio, si ita loqui fas est, 
erga italicarum literarum parentem fun- 
ctum esse, magnopere gaudeo. Nam cur 
ipsius amatoria tam saepe versamus, Afri- 
cae carmen negligimus, quod, si minus ex- 
politum, at plenum antiquitatis, aequalium 
animos ad dispellendam barbariam maxi- 
me debuit excitare? Erat autem Petrarcae 
et Calusio commune Virgilianorum ope- 
rum studium, unde ille favillam hauserat 
romanac magnitudinis, hic poetici sermo- 

nis elegantiam. Vt enim Homerum plus 
vicies , sic Georgica et Aeneidem nonagies 
ex integro legerat. Quod non tam gloria- 
batur quam querebatur , quum diceret , 
duorum se poetarum cantu delinitum , se- 
gniorem aliquando ad scribendum fuisse. 
Ioanncm autem Beccariam, egregium inter 
nostrates physicum , in primis memora- 
bat , quo praeceptore et amico usus fuerat, 
quemque , inchoato iam commentario , 
illaudatum reliquerat. « Yos , inquiebat , 
multa de homine audistis, at milii docentis 
vultus animo adhuc obversatur. Quam va- 
ria et pollenti facundia in disserendo fuit! 
Quantae in perscrutanda natura solertiae ! 
De mathesi certe Boskovichio concessit; 
at quantam laudem promeruit , tum ful- 
guralis ignis scientia, tum habito iuvenum 
coetu, qui finitimorum studia aemulati, 
in magnam postea famam profluxerunt ! 

A quibus optandum erat ut nunquam di- 
scidium fecisset.Sed vir ad iram promptior, 
ostracismo a discipulis quodammodo mul- 
tatus est, quos dictis offenderat ». 

Extremum vitae spatium sic transegit 
Calusius , usurpatione ac renovatione lite- 
rarum senectutem oblectans per omnes 
temporum vices , quae eversum regnum in 
Subalpinis consecutae sunt. Recusari au- 
tem non poterat , quin varios lugendosque 
casus tanta publicae rei commutatio se- 
cum afferret. Itaque vixdum occupata ex- 
ternis armis regione , fratrem et fratris 
fdium et propinquos et affines obsidum 
loco in arcem primo detrusos, deinde in 
Gallia exsulantes viderat. Qui vero urbis 
adspcctus in tam diversis civium volunta- 
tibus , cum alii aliis partibus studerent , et 
nemo tam innocens aut tutus sibi vide- 
retur, quin inter metum et spem dubia 

exspectatione penderet ! Tunc enim vero 
plebs foede lasciviens ruenti regno illu- 
dere , inconditis clamoribus et tribunicio 
stridore cuncta perstrepere ; homines au- 
tem ex contemtis metuendi , intactum et 
optimum quemque invidia urgere. Quid 
patrii pudoris tunc reliquum fuit ? Quid 
in tanta vel licentia vel ignavia perpessi 
non sumus? Atque utinam, exhaustis iam 
alternis vulneribus in Gallia factionibus, 
cum omnia sub unius imperio quiessent , 
meliora posterior aetas tulisset! Sed gravis- 
simum id malum fuit, quod plerique mor- 
talium praepotenti eventuum vi in anci- 
pitia coniecti , ct repentinis subinde mu- 
tationibus obnoxii , non secus ac naufragi 
decumanis fluctibus impulsi, fortunam 
ubique spectare coeperunt. Inde illa anti- 
qui moris oblivio, et pudenda opinionum 
levitas , quae hereditaria contagione a 

patribus ad liberos manavit. Quid mirum , 
si qui paulo ante per fora volitantes , se- 
ditiosis concionibus multitudini assenta- 
bantur , mox in aulicorum turba iactari , 
suumque decus et libertatem paucorum 
potentiis gratificari non erubuerint? Quae 
inconstantia dexteritas , constantia ex ad- 
verso tarditas appellabatur, ut nunquam 
magis comprobatum fuerit illud Thucy- 
dideum , in magnis civitatum conversio- 
nibus rerum nomina una cum rebus im- 
mutari. Sed incredibile dictu est, ut, cor- 
ruptis semel sententiis , habendi perden- 
dique libido animos invaserit , cum multi 
ex inopia in abundantiam traducti ad la- 
trocinia decurrerent ; iidem porro victa- 
rum gentium sanguine exsaturati in de- 
liciis rustici, in sumtibus profusi , violen- 
tas opes turpiter ostentarent. Quarum re- 
rum consectaria si adhuc lugemus , quid 

de urbis conditione dicendum , quae tunc 
penitus commota et in hostilem potesta- 
tem redacta , recentibus necdum satiatis 
factiosorum cupiditatibus misere distrahe- 
batur ? Hisce temporibus et hominibus 
invictam animi aequabilitatem opposuit 
Calusius, quippe qui nihil mirari, et pu- 
blicas perinde ac privatas necessitudines 
ferre moderate, sapientis esse arbitrabatur. 
Id ei suadebant et veteris philosophiae do- 
cumenta , ct ipsa natura , quae Attici leni- 
tati quam Phocionis contumaciae propior, 
multa aetati, plura hominibus ignoscebat. 
Si qui vero communes vices dolentius de- 
plorarent, cos ad fortitudinem hortabatur, 
hanc maxime urbanam virtutem appel- 
lans , quod multo saepius intra moenia 
cum improbis civibus , quam in acie cum 
hostibus sit dimicandum. In co autem ple- 
rosque falli , quod pacato rerum statu 

, iu summa tranquillitate perpetuo se usu- 
ros putant ; nullam enim rempublicam 
tam firmiter esse constitutam, ubi turbae 
aliquando non exsistant. Esse nimirum 
in qualibet civitate intestinum quoddam 
bellum inter leges et agrestiorem hominis 
vim, quae si e certamine superior discedat, 
omnia turbate fieri , ac sursum deorsum 
versari necesse sit. Physicam elementorum 
conciliationem discordem concordiam in- 
geniose poetas dixisse ; quid ni , aiebat , 
id liceat ad civiles societates transferre , 
quae in speciem compositae , tam repu- 
gnantibus principiis aguntur? Quid igitur, 
prosequebatur , minus constanti et eru- 
dito viro dignum , quam praesentia mu- 
liebriter queri, praeterita ut inculpata lau- 
dare ? An non , si tempora inter se com- 
parentur, adversa necessitatem, secunda 
et prospera quasi interspirationem vidc- 

ri ? Quae gens , qui populus suis flagitiis 
et incommodis caruit ? Ybi non proscri- 
ptiones , non caedes , non optimorum ci- 
vium exsilia, non pessimorum dominatus 
occurrunt ? Quae si nonnulli, vel aequalibus 
subirati, vel temporum calamitatibus com- 
moli , animo reputarent , barbaricas aeta- 
tes excultioribus , uti faciunt , haud prae- 
ponerent. Tndocte id sane; indoctius quum 
disciplinas vcluti exitiosas damnant, quasi 
remotis bonis artibus , reditus ad pristi- 
nam simplicitatem sit , nec potius me- 
tuendum , ne degeneres iam mores in gla- 
diatoriam feritatem evadant. An mitiores 
qui rudes incultique ? At non ita sentie- 
bant veteres, qui in gigantum clade et 
Deorum victoria , hinc coecos immanita- 
tis impetus, hinc consilii vim adumbrare 
voluerunt; quum autem eundem Hercu- 
lem et monstrorum domitorem, et Mu- 

sarum comitem ac ducem facerent, quid 
virtus et ingeniorum cultus ad reprimen- 
dam ferocitatem coniunctim possent , pul- 
chre docuerunt. Cuius rei testimonio sunt 
ferrea Italorum secula , vel ferreis proxi- 
ma , quae isti laudare non desinunt. Quae 
namque odiis et seditionibus fuerunt in- 
festiora , quum homines in urbibus ut in 
hostico degerent, quum finitimi sibi mu- 
tuo insidiarentur , quum proditiones pro- 
ditionibus, periuria periuriis rependeren- 
tur? Tunc veneficarum artes in conviviis 
«adhibitae , et pollutis hospitiis , violata 
templorum religione , Etruria et Insubria 
suas Mycenas et Thebas habuere, quae no- 
vam lacrimosis poematis materiam prae- 
berent. Quid vero externi militis , quem 
toties vecordia partium ad praedam vo- 
cavit, immodestiam et crudelitatem com- 
memorem , quid cruenta Neapolitanorum 

regum dissidia , quid Borgianas caedes , 
quibus Picenum et Ymbria sanguine re- 
dundarunt ? Nec melior erat pacis quam 
belli conditio , rarescente sub tyrannis 
multitudine , intercepto terrestri commea- 
tu , obsesso a praedonibus mari, cum nulla 
esset desertorum agrorum fertilitas , nulla 
itinerum securitas. Et adeo nostrarum re- 
rum nos taedet , ut tam luctuosam noctem 
quam praesentia malimus? Atqui maxi- 
mum , quo illi caruerunt , solatium nobis 
superest in ipso humanae rationis incre- 
mento. Yt enim dies tenebras disiicit, sic 
doctrinarum lux falsas opiniones evertit, 
quibus sublatis , fieri non potest , quin 
permulta , quae dolemus , in melius corri- 
gantur. Huiusmodi verbis amicos conso- 
labatur Calusius ; ipse vero qui tempo- 
ribus pareret, non inserviret, neque in- 
fensus neque assentator, suam dignitatem 

et gratiam sine ulla offensione retinuit. 
Ita factum est , ut in summis necessita- 
tibus suis prodesset , defervescente autem 
rerum aestu, perutilem operam una cum 
Prospero Balbo, viro amplissimo suique 
studiosissimo , literis navaret. Fuit haec 
duorum virorum coniunctio Subalpinis 
perutilis , cum alter , qui nutriendis cle- 
gantioribus studiis sorte quadam natus 
videbatur, publice doceret; alter integri- 
tate vitae et gestis honoribus clarus , Athe- 
naeo praeesset. Tunc Balbi gravitas in 
primis enituit ; quo enim tempore omnes 
fcrme proiecta adulatione vetera et dome- 
stica contemnebant , gallica unice proba- 
bant, ipse contra patria instituta laudando 
verecundiam Gallis imposuit , ne in flo- 
rente nuper regione deteriora facere vi- 
derentur. Crebrae tunc erant doctissimo- 
rum virorum e Lutetia in Italiam itiones 

reditionesque , ex quibus Cuvierius, quem 
Balbus Florentiam comitatus est ; terno 
etiam adventu Napoleo iam imperii com- 
pos , urbem invisit , qui Calusio una eum 
intimis et familiarissimis ad coenam vo- 
cato , sic ipsius doctrina captus fertur , 
ut eum omni honore afficeret. Hisce op- 
portunitatibus praeclare uterque utebatur 
ad promovenda et ornanda suorum ci- 
vium ingenia; ex quo acerbius videri de- 
buit , quod postmodum , restituto iam 
regno, uterque vivus ab Athenaeo abesset. 
Calusium ne in iis sedibus desiderari , quas 
tandiu honestaverat! quibus vel exstinctus 
insigne decus esset allaturus ! Sed ipsa 
Calusii aequitas compluribus invisa esse 
potuit, qui honesta secuti , nimia tamen 
et plus quam recta vellent. Quam aequi- 
tatem ab iis sibi obiectam dolebat Calu- 
sius, quibus saluti fuisset. Sed id semel 

et in sinu amicorum conquestus est ; si 
quam enim aegritudinem inde contraxe- 
rat , explicata mox fronte se penitus ex 
animo abstersisse aperte ostendit. 

Hanc nubeculam paucorum acerbitas 
Calusii senectuti offudit , cuius reliquam 
vitam intuens ipse cogitatione , beatis- 
simam audeo dicere. Et primo quidem 
haud parum ad felicitatem id arbitror per- 
tinuisse, quod literaspure et sine ambitio- 
ne excoleret , nec tam gloriam , quae sui 
nimis appetentes nonnunquam deserit , 
sed veritatem , quod in primis decet , ab 
eisdem quaesierit. Sapientem animum co- 
mitabatur praeterea moderatio ab omni 
contentione aliena, et benevolentia in suos. 
Qui enim tanta erat in fratrem observan- 
tia , ut eius causa nullum laborem aut mo- 
lestiam sibi defugiendam censeret , adeo 
facilis et iucundus propinquis fuit , ut 

in domo illustribus familiaritatibus et hos- 
pitibus affluenti , ipsius sermo ab omni- 
bus expeteretur. Praeclara vero sunt quae 
narrant de Carola fratris nepte, quam pri- 
mos literarum ductus et expressam pro- 
nunciationem docuit, omnique postea ve- 
nustiore cultu peramanter erudivit. Inerat 
in cius moribus nescio quid comptum , et 
puellaris supra aetatem gravitas , qua ma- 
xime delectabatur Calusius , eamque sibi 
superstitem fore sperabat. Sed heu! Fili- 
berto Costae Trinitatis in nobilissimam 
familiam nupta , cum certos iam defor- 
matosque ingenii fructus ostenderet, pri- 
mo clanguit, mox viro et tribus liberis, 
quos enixa fuerat, erepta est. Huic domi 
successit Euphrasia Solaria , Caroli Masi- 
nii uxor, matrona lectissima , ob egregias 
animi dotes Calusio sic probata, ut ne- 
sciam, utrum ipsa plus voluptatis ceperit 

ex magni patrui sapientia , an patruus ex 
ipsius consuetudine. In propinquorum fer- 
me loco amicos habuit , quorum studiis 
gratiorem senectutem effecit. Sed in satis 
longo vitae cursu alii alios exceperant, et 
in vetustioribus quidem numerabat Hie- 
ronymum Rosascum, Paulum Paciaudium, 
Gerdiliiun, quocum similitudo quaedam 
disciplinarum intercesserat , et Georgium 
Adlerum Danum, Cupbicorum numorum 
disertissimum interpretem , cui Coptica 
rudimenta graeco epigrammate dedicavit; 
horum aetati suppares fuerant Alferius et 
Augustinus Tana , qui iuvenis decessit , 
eisdemque successerunt Napionus, Balbus 
et Alexander Fallettius Barolius, excultae 
urbanitatis vir , a quo saepissime invise- 
batur. Cum autem Salutios devinctos ne- 
cessitudine haberet , ex bis praesertim 
Caesarem equitem dilexit, virum amplis- 

simum, a quo post mortem ornatissimis 
verbis atque sententiis laudatus est, eius- 
que sororem Deodatam Revellam, nobilem 
poetriam, quae iuveniliter italicis versibus 
ludens qua aetate ceteri literulas ediscunt, 
viriles Graecorum spiritus ostendit. Ilis 
postea se adiunxerunt discipuli , a quibus 
eximie cultus est. Fuerunt et alii tenuiores, 
quos ingenii causa in parum lauta re opi- 
bus adiuvit. Quod in eius funere comper- 
tum est , quum multorum lacrymae quan- 
ta cum liberalitate et quam humaniter in 
pauperculo lare infelices orbitates ictusque 
fortunae solaretur , palam fecerunt. Ho- 
nestissimum sane testimonium , vixi pie- 
tate dignum , qui Deum caste adeundum , 
eiusque Numen non iam filicatis pateris 
et ostentatione sui , sed benefactis maxime 
placandum putaret! Pietatem confirmabat 
rectissimum ipsius in omni i'c indicium ; 

([iii namque ingenii vires in naturae inve- 
stigatione acriter vellet expromi , easdem 
tamen philosophiae regiones nolebat prae- 
tergredi , sed in religionis studio caute 
pudenterque versari. Nullam enim reli- 
gionem sine auctoritate posse intclligi ; 
perverse idcirco facere qui , tutissima hac 
norma relicta , in libris interpretandis , 
quos divinos esse fateantur, tum hoc , tum 
illud turpi haesitatione admittunt. Non igi- 
tur Calusio contigit quod pernobili in Ger- 
mania philosopho, qui iam senex cum ex 
eo quaereretur quid de futura animorum 
conditione sentiret , involuta quaedam de 
metempsycliosi per ambages dicitur mus- 
sitavisse ; nam receptis doctrinis firmiter 
adhaerens, in ipsa stabilitate summam 
tranquillitatem invenit. Tantam quippe 
vim inde hausit, ut inania rerum humana- 
rum non anxie, non cupide posset spectare. 

Ilis auimi dotibus alia complura non 
minus optanda naturae bona accedebant: 
optima et integra ad ultimam senectutem 
valetudo, incolumis aurium et oculorum 
vigor , vultus dignitatis plenus , impigrum 
denique corpus quietis et laborum perinde 
patiens, cum idem in conclavi diu posset 
commentari, idem se arduis et longinquis 
itineribus dare. Et tant ae hac in re alacrita- 
tis erat, ut post Lusitanicam peregrinatio- 
nem modo Vindobonam , modo Coloniam 
Agrippinam , et Argentoratum Brunkii vi- 
sendi causa adiret, tum autem in Etruriam 
ad Alferium plus semel se conferret, ac po- 
stremo Lutetiam , a fratre accitus , qui in 
Gallia versabatur. Inde omen provectioris 
aetatis capiebamus, ipso Calusio repugnan- 
te, qui Mazocchii calamitatis memor, nihil 
magis quam imbecillam senectutem perti- 
mesceret , vitam comparans tabulae, quae 

non iam cx magnitudine, sed ex depicti 
operis praestantia sit aestimanda.At omnes 
spes cita mors abrupit. Erat annus secui i 
XV, et exeunte Martio denicales Christi dies 
celebrabantur, quum templo egrediens, su- 
bito frigore cohorruit. Domum reversus 
aiebat sibi de via displicuisse; supervenien- 
te febri , medici sanguinem duxerunt , sed 
postmodum de eo male narrari coeptum 
est. Decumbentem vidi , plane serenum. 
Cum subtristior accederem « Quid , inquit, 
moereris , annon et amicorum discessus 
sunt fortiter ferendi? An oblivisceris ea nos 
lege natos esse, ut hinc aliquando deceda- 
mus?» Nec amplius Calusium adspexi; nam 
Nonis April., sanctissimis ritibus peractis, 
et rebus placide compositis , iam obierat. 
Propinqui morienti adfuerunt, et spiritum 
excepit Amedeus Peyronus discipulorum 
clarissimus. Testamentum vix inchoatum, 

quo orientales libros manu exaratos, Athe- 
naeo legaverat, Carolus Masinius, fratris 
nepos et heres , ratum esse voluit. Signum 
e marmore et funus publicum a Quinque- 
viris literis moderandis, ei decretum est. 
Demortuum italica oratione laudavit Iose- 
phusBiamontius Ligur, optimus optimum, 
doctus doctissimum. Titulos scripsit Iose- 
plius Vernazza Albensis, non Sallustiana , 
qua solebat brevitate , sed lenissimis Tullii 
verbis, id, puto, suggerentibus Calusii mo- 
ribus.Nos tanto viro orbati, eius memoriam 
tanquam antiquae rectitudinis exemplar 
pio animo repetimus, quo, si minus laudem, 
quam maximam adeptus est, consequi pos- 
sumus, at saltem in hac tanta incuria bona- 
rum artium , quae plerosque tenet, ad prae- 
clara capessenda et virtutem enitamur. . 

